text:
μεταλυκιακές σπουδές δεν βρέθηκαν να συμμετέχουν στην παραγωγή με αυτήν την μορφή εργασίας, δηλαδή την ημιαπασχόληση. Κατ επέκταση το μορφωτικό υπόβαθρο λειτουργεί ως διαφοροποιητικός επαγγελματικός παράγοντας, ο οποίος, ωστόσο, δεν είναι στατιστικώς σημαντικός (sig= 0.273) (Πίνακας Η5 ).
 Πίνακας Η5 : Μορφωτικό επίπεδο των ημιαπασχολούμενων.
 ΜΟΡΦΩΤΙΚΟ ΕΠΙΠΕΔΟ ΠΟΣΟΣΤΟ (%)
 Μερικές τάξεις δημοτικού 10
 Πρωτοβάθμια εκπαίδευση 40
 Δευτεροβάθμια εκπαίδευση 50
 Η βασικότερη αιτία ημιαπασχόλησης είναι η δυσκολία πρόσβασης σε μόνιμες θέσεις. Δευτερεύουσα αιτία είναι οι εκπαιδευτικές υποχρεώσεις του δείγματος και οι ιδιαίτεροι επαγγελματικοί κλάδοι που έχουν αναπτυχθεί στον τόπο. Ο παράγοντας της υγείας και οι οικογενειακές υποχρεώσεις δεν φαίνονται να επηρεάζουν την επαγγελματική πορεία και ένταξη στην παραγωγική διαδικασία (Πίνακας Η6).
 Οι δαφορές που παρατηρούνται δεν είναι στατιστικώς σημαντικές (sig= 0.202>0.05)
 Πίνακας Η6 : Λόγοι που οδηγούν στην ημιαπασχόληση.
 ΛΟΓΟΙ ΠΟΥ ΟΔΗΓΟΥΝ ΣΤΗΝ ΗΜΙΑΠΑΣΧΟΛΗΣΗ ΠΟΣΟΣΤΟ
 Δεν κατάφερα να βρω εργασία με πλήρες ωράριο 60
 Λόγω σπουδών 20
 Λόγω οικογενειακών ευθυνών 0
 Λόγοι υγείας 0
 Σημαντικό κεφάλαιο στην ενότητα της ημιαπασχόλησης είναι το κατά πόσο αυτή η μορφή εργασίας αποτελεί επιλογή του δείγματος ή λύση ανάγκης. Από τον πίνακα Η7 παρατηρείται ότι μόνο το 20% των ημιαπασχολούμενων συμμετέχει με αυτή την μορφή στην παραγωγή κατ’ επιλογή. Το υπόλοιπο 80% επιθυμεί να αυξηθούν οι εργάσιμες ώρες είτε παραμένοντας στην παρούσα εργασία του είτε απασχολούμενο σε μια άλλη με πλήρες ωράριο. Κανένας δεν θέλει να απασχοληθεί και σε μια πρόσθετη εργασία για να συμπληρώσει το οκτάωρό του. Ωστόσο οι ποσοστιαίες διαφοροποιήσεις τους δεν είναι στατιστικώς σημαντικές (sig=0.670 >0.05).
 Πίνακας Η7 : Διάθεση ημιαπασχολούμενων για περισσότερες ώρες εργασίας.
 ΔΙΑΘΕΣΗ ΑΠΑΣΧΟΛΗΣΗΣ ΓΙΑ ΠΕΡΙΣΣΟΤΕΡΕΣ ΩΡΕΣ ΠΟΣΟΣΤΟ (%)
 Ναι, στην ίδια εργασία που έχω 40
 Ναι, σε μια πρόσθετη
 Ναι, σε μια άλλη με πλήρες ωράριο 40
 Όχι, οι ώρες που απασχολούμαι είναι αρκετές. 20
 Οι ενέργειες που πραγματοποιήθηκαν κατά το διάστημα του τελευταίου τριμήνου από τους ημιαπασχολούμενους, για να ενσωματωθούν στο εργατικό δυναμικό πλήρους απασχόλησης, καταγράφονται στον Πίνακα Η8. Μεγάλη σημασία φαίνεται να έχουν τα κοινωνικά δίκτυα στήριξης, αφού πολλοί είναι αυτοί που κατέφυγαν στην αρωγή τους, ενώ ένα μεγάλο ποσοστό δεν έχει δραστηριοποιηθεί, για να αλλάξει την παρούσα εργασιακή του κατάσταση.
 Στον ΟΑΕΔ και στις ιδιωτικές εταιρείες μεσολάβησης δεν έχει απευθυνθεί μεγάλο ποσοστό των ημιαπασχολούμενων. Το γεγονός αυτό οφείλεται στο ότι η Αγιάσος δεν διαθέτει ιδιωτικού τύπου οργανισμούς εύρεσης εργασίας, ενώ η ενημέρωση για τις παρεχόμενες υπηρεσίες του ΟΑΕΔ παραμένει ελλιπής. Επιπλέον, ο κάθε ενδιαφερόμενος είναι αναγκασμένος να κατεβαίνει στη Μυτιλήνη, για να κάνει χρήση των παρεχόμενων κρατικών υπηρεσιών. Η αποκέντρωση των οργανισμών ίσως θα βελτίωνε την παρούσα επαγγελματική κατάσταση πολλών κατοίκων, μια και η δυσκολία πρόσβασης φαίνεται να επηρεάζει και να κρατά στάσιμη την επαγγελματική πορεία και εξέλιξη αρκετών Αγιασωτών, ιδιαιτέρως εκείνων που δεν διαθέτουν ιδιωτικό μέσο μετακίνησης και πρόσβαση στις απαιτούμενες πληροφορίες
 Πίνακας Η8 : Ενέργειες που πραγματοποιήθηκαν κατά το διάστημα του τελευταίου τριμήνου από ημιαπασχολούμενους.
 ΕΝΕΡΓΕΙΕΣ ΠΟΥ ΠΡΑΓΜΑΤΟΠΟΙΗΘΗΚΑΝ
 ΚΑΤΑ ΤΟ ΔΙΑΣΤΗΜΑ ΤΟΥ ΤΕΛΕΥΤΑΙΟΥ ΤΡΙΜΗΝΟΥ
 ΕΠΙΛΕΧΘΗΚΕ ΔΕΝ ΕΠΙΛΕΧΘΗΚΕ
 Ήρθε σε επαφή με τον ΟΑΕΔ 10 90
 Επικοινώνησε με Ιδιωτικές εταιρείες μεσολάβησης 0 100
 Έψαξε τις αγγελίες σε εφημερίδες/ περιοδικά/ διαδίκτυο 10 90
 Απευθύνθηκε σε


text:
συγγενείς 20 80
 Απευθύνθηκε σε φίλους 30 70
 Έκανε από μόνος του αιτήσεις σε δημόσιους και ιδιωτικούς φορείς 10 90
 Έβαλε αγγελία στον ημερήσιο, εβδομαδιαίο τύπο 10 90
 Δεν έκανε τίποτα από τα παραπάνω 50 50
 Το μεγαλύτερο ποσοστό των ημιαπασχολούμενων θα ήταν διατεθειμένο να φύγει εκτός Αγιάσου, αν του παρουσιαζόταν επαγγελματικές ευκαιρίες, ενώ η διάθεση για επαγγελματική κινητικότητα είναι ισόποσα μοιρασμένη (Πίνακας Η9 ).
 Πίνακας Η9: Επαγγελματική και γεωγραφική κινητικότητα
 ΔΙΑΦΩΝΩ (%) ΣΥΜΦΩΝΩ
 Δεν θα άλλαζα εργασία έστω και αν μου παρουσιαζόταν μεγαλύτερες ευκαιρίες επαγγελματικής εξέλιξης 50 50
 Δεν θα εργαζόμουν σε άλλο μέρος της Ελλάδας, έστω και αν μου παρουσιαζόταν η ευκαιρία 80 20
 14) ΑΝΕΡΓΙΑ
 Η ανεργία φαίνεται να πλήττει την Αγιάσο, αφού το ποσοστό των μη συμμετεχόντων στην παραγωγή ανέρχεται στο 25%. Η στατιστική επεξεργασία των δεδομένων προσωπογράφησε τις ιδιαιτεροτήτες της μειονεκτούσας αυτής ομάδας και κατέδειξε ότι οι άνεργοι της Αγιάσου είναι κυρίως άνδρες (53,3%), ηλικίας 21-25 ετών με οικογένεια. Ο βασικότερος λόγος που δεν συμμετέχουν στην παραγωγή είναι η δυσκολία που αντιμετωπίζουν στο να ενσωματωθούν στο εργατικό δυναμικό, ενώ δευτερεύων αιτιακός παράγοντας είναι τα προβλήματα υγείας και το ελλιπές μορφωτικό τους υπόβαθρο.
 Ενδιαφέρον παρουσιάζει το γεγονός ότι επιθυμία των περισσοτέρων δεν είναι απλά η επαγγελματική τους αποκατάσταση, αλλά η αναζήτηση καλών επαγγελματικών προοπτικών και συνθηκών εργασίας. Το μεγαλύτερο ποσοστό θα άλλαζε εργασιακό αντικείμενο, αν είχε τη δυνατότητα, εάν θα του προσέφερε μεγαλύτερες ευκαιρίες επαγγελματικής ανέλιξης.
 Το τίμημα για την απόκτηση επαγγελματικής ταυτότητας είναι η μετακίνησή τους από τον τόπο τους, δεδομένου ότι οι περισσότεροι ανέφεραν ότι θα έφευγαν από την Αγιάσο για να εργαστούν αλλού (Πίνακας Α1) .
 Πίνακας Α1: Επαγγελματική και γεωγραφική κινητικότητα
 ΔΙΑΦΩΝΩ (%) ΣΥΜΦΩΝΩ (%)
 Δεν θα εργαζόμουν σε άλλο μέρος της Ελλάδας, έστω και αν μου παρουσιαζόταν η ευκαιρία 73,4 26,7
 Δεν θα άλλαζα εργασία έστω και αν μου προσφερόταν μεγαλύτερες ευκαιρίες επαγγελματικής ανέλιξης 73,4 26,7
 Συγκεκριμένα, τόσο οι άνδρες όσο και οι γυναίκες ως επί το πλείστον τονίζουν τις δυσκολίες που αντιμετωπίζουν, για να εισαχθούν στην παραγωγική διαδικασία (Πίνακες Α2, Α3). Πρέπει να αναφερθεί όμως ότι ένα μεγάλο ποσοστό των ανέργων θα είχε έστω και εποχική απασχόληση, αν τα παραδοσιακά επαγγέλματα (αγροτικές εργασίες, αγγειοπλαστική, ξυλογλυπτική κ.λ.π.) διατηρούνταν ακμαία και σήμερα. Η έλλειψη συστηματικής καλλιέργειας, ο κατακερματισμός της αγροτικής ιδιοκτησίας και η αποστροφή των νέων προς τις ασχολίες που επί αιώνες ενίσχυαν οικονομικά την Αγιάσο, οδηγούν στο προαναφερθέν ποσοστό ανεργίας. Ως μέτρο πάταξής της, πέρα από την τουριστική ανάπτυξη του τόπου θα μπορούσε να είναι η τόνωση της παραγωγής, η επικέντρωση των προσπαθειών τόσο της ιδιωτικής πρωτοβουλίας, όσο και των τοπικών αρχών στον τομέα της μεταποίησης των αγροτικών προϊόντων και της προώθησης τους σε νέες αγορές. Για να επιτευχθεί αυτό πρέπει να αναζητηθούν νέα δίκτυα εμπορίου και να σταθμιστεί η εμπειρία άλλων περιοχών με συναφή παραγωγή.
 Μπορεί ο πρωτεύων λόγος της ανεργίας να είναι κοινός για τα δύο φύλα, παρόλα αυτά διαφυλικές διαφοροποιήσεις παρουσιάζονται κυρίως στον παράγοντα των οικογενειακών ευθυνών. Κανένας άνδρας δεν χαρακτήρισε τις οικογενειακές του υποχρεώσεις ως τροχοπέδη στην επαγγελματική του αποκατάσταση, εν αντιθέσει με το 14,3% των γυναικών.

type: other


text:
Το γεγονός αυτό αποδεικνύει ότι τα οικογενειακά βάρη τα επωμίζονται ακόμα και σήμερα οι γυναίκες.
 Τα ελλιπή επαγγελματικά και εκπαιδευτικά προσόντα παρουσιάζονται από τις γυναίκες ως αιτιακός παράγοντας για την παρούσα εργασιακή τους κατάσταση. Από τον Πίνακα Α4 επιβεβαιώνεται ότι η ολοκλήρωση μόνο της πρωτοβάθμιας εκπαίδευσης δεν επαρκεί για επαγγελματική αποκατάσταση Οι διαφοροποιήσεις είναι στατιστικώς σημαντικές (sig=0.004<0.05).
 Πίνακας Α2: Λόγοι που οδηγούν στην ανεργία.
 Είμαι φοιτητής/ τρια 6,7
 Αν και θέλω, δεν μπορώ να βρω εργασία 60
 Δεν έχω αρκετά προσόντα 13,3
 Ασχολούμαι με την οικογένειά μου 6,7
 Απέχω από την εργασία για λόγους υγείας 13,3
 Πίνακας Α3: Λόγοι που οδηγούν στην ανεργία ανά φύλο.
 ΆΝΔΡΑΣ ΓΥΝΑΙΚΑ
 Είμαι φοιτητής/ τρια 12,5 0
 Αν και θέλω, δεν μπορώ να βρω εργασία 50 71,4
 Δεν έχω αρκετά προσόντα 12,5 14,3
 Ασχολούμαι με την οικογένεια μου 0 14,3
 Απέχω από την εργασία για λόγους υγείας 25 0
 Πίνακας Α4: Λόγοι που οδηγούν στην ανεργία ανά μορφωτικό επίπεδο.
 (%) Δευτεροβάθμια εκπαίδευση
 (%) ΙΕΚ-Ιδιωτικές σχολές
 Είμαι φοιτητής/ τρια 0 0 20
 Αν και θέλω, δεν μπορώ να βρω εργασία 40 80 60
 Δεν έχω αρκετά προσόντα 40 0 0
 Ασχολούμαι με την οικογένεια μου 0 0 20
 Απέχω από την εργασία για λόγους υγείας 20 20 0
 Ένα αρκετά υψηλό ποσοστό συγκαταλέγεται στη μειονεκτούσα ομάδα των μακροχρόνιων ανέργων (Πίνακας Α5). Η στατιστική επεξεργασία των δεδομένων κατέδειξε ότι τα άτομα που απέχουν από την αγορά εργασίας πάνω από ένα χρόνο είναι 26-35 ετών, ενώ για τα νεαρά άτομα η έρευνα αγοράς και η προσπάθεια ενσωμάτωσης τους στην παραγωγή είναι σχετικά πρόσφατη (1-6 μήνες).
 Τα άτομα τα οποία δεν ψάχνουν για εργασία είναι κυρίως άνδρες ηλικίας 15-20 ετών, δεδομένου ότι οι εκπαιδευτικές υποχρεώσεις τους δεν επιτρέπουν να ενσωματωθούν στο εργατικό δυναμικό.
 Οι διαφοροποιήσεις ανάλογα με το χρονικό διάστημα προσπάθειας εύρεσης εργασίας δεν είναι στατιστικώς σχηματικές (sig=0.225>0.05).
 Πίνακας Α5: χρονικό διάστημα αναζήτησης εργασίας.
 1-3 μήνες 33,3
 4-6 μήνες 6,7
 6-12 μήνες 6,7
 Πάνω από 12 μήνες 33,3
 Δεν ψάχνω για εργασία 20
 Στην οικονομική αρωγή της οικογένειας στηρίζεται το μεγαλύτερο ποσοστό τόσο των ανδρών όσο και των γυναικών (Πίνακας Α6,Α7 ). Ωστόσο η υποστήριξη του συγγενικού περιβάλλοντος αναφέρεται μόνο από τις γυναίκες, ενώ καμία ενίσχυση δεν έχει το 12,5% των ανδρών.
 Μέχρι και σήμερα διαιωνίζεται το στερεότυπο της οικονομικής εξάρτησης των γυναικών από τους συζύγους ,αφού ως «φορέας» οικονομικής αρωγής έρχονται δεύτεροι στις απαντήσεις τους.
 Οι ποσοστιαίες διαφοροποιήσεις που παρουσιάζονται στους φορείς οικονομικής στήριξης είναι στατιστικώς σημαντικές (sig= 0.000).
 Πίνακας Α6: Φορέας οικονομικής στήριξης.
 Η οικογένεια μου 73,3
 Οι συγγενείς μου 6,7
 Οι φίλοι μου 6,7
 Ο/η σύντροφός μου 6,7
 Δεν με στηρίζει κανείς οικονομικά 6,7
 Πίνακας Α7: Φορέας οικονομικής στήριξης ανά φύλο.
 (%) Γυναίκες
 Η οικογένεια μου 75 71,4
 Οι συγγενείς μου 0 14,3
 Οι φίλοι μου 12,5 0
 Ο/η σύντροφός μου 0 14,3
 Δεν με στηρίζει κανείς οικονομικά 12,5 0
 Ιδιαίτερα υψηλό είναι το ποσοστό των ανέργων που απευθύνθηκε στο συγγενικό και φιλικό περιβάλλον για να βρει εργασία (Πίνακας Α8). Ωστόσο, η παραπάνω ποσοστιαία συγκέντρωση δεν ανεβάζει τα κοινωνικά δίκτυα στον πλέον αποτελεσματικό τρόπο για εύρεση


text:
εργασίας δεδομένου ότι ακόμα παραμένουν άνεργοι. Η υψηλή ποσόστωση ενδεχομένως να οφείλεται στην εύκολη προσβασιμότητα σε τέτοια δίκτυα.
 Επίσης, αρκετοί απευθύνθηκαν στις υπηρεσίες του ΟΑΕΔ, ενώ η προσωπική έρευνα σε εφημερίδες και διαδίκτυο ήταν η δεύτερη πιο δημοφιλής μέθοδος.
 Άμεσες ενέργειες, όπως είναι οι αιτήσεις σε δημόσιους και ιδιωτικούς οργανισμούς, έγινε από μια μικρή μερίδα των συμμετεχόντων.
 Πίνακας Α8: Τρόποι εύρεσης εργασίας.
 ΕΠΙΛΕΧΘΗΚΕ (%) ΔΕΝ ΕΠΙΛΕΧΘΗΚΕ (%)
 Ήρθε σε επαφή με τον ΟΑΕΔ 53,6 46,4
 Έψαξε τις αγγελίες σε εφημερίδες/ περιοδικά/ διαδίκτυο 46,7 53,3
 Απευθύνθηκε σε συγγενείς 33,3 66,7
 Απευθύνθηκε σε φίλους 46,7 53,3
 Έκανε από μόνος του αιτήσεις σε δημόσιους και ιδιωτικούς οργανισμούς 6,7 93,3
 Έβαλε αγγελία στον ημερήσιο, εβδομαδιαίο, ειδικό τύπο 0 100
 Δεν έκανε τίποτα από τα παραπάνω 26,7 73,3
 Λύση στο πρόβλημα της απασχόλησης θα μπορούσε να είναι η μεταποίηση των αγροτικών προϊόντων και η ανάπτυξη δικτύων για τη διάθεσή τους σε αγορές πέραν του νησιού. Η υλοποίηση τέτοιων δράσεων θα αποτελούσε σανίδα σωτηρίας για τα επαγγέλματα του πρωτογενή τομέα, δεδομένου ότι τα τελευταία χρόνια ακολουθούν μια φθίνουσα πορεία.
 Επίσης, η οργανωμένη διαφήμιση της παραδοσιακής αρχιτεκτονικής του τόπου θα προσέλκυε χειμερινό, καθώς επίσης και συνεδριακό τουρισμό, ενισχύοντας έτσι την τοπική οικονομία.
 15) ΕΡΓΑΣΙΑΚΗ ΙΚΑΝΟΠΟΙΗΣΗ ΚΑΙ ΔΙΑΘΕΣΗ ΓΙΑ ΠΕΡΑΙΤΕΡΩ ΚΑΤΑΡΤΙΣΗ
 Στο Πίνακα 1 καταγράφεται η στατιστική σημαντικότητα της επίδρασης των ανεξάρτητων μεταβλητών φύλο, ηλικία, οικογενειακή κατάσταση, μορφωτικό επίπεδο και η αλληλεπίδραση φύλο* μορφωτικό επίπεδο στην εργασιακή ικανοποίηση και τη διάθεση για περαιτέρω κατάρτιση. Τα κριτήρια σημαντικότητας ήταν τα 0,05 και 0,01. Φαίνεται ότι μια από τις προαναφερθείσες ανεξάρτητες μεταβλητές δεν προκαλεί στατιστικώς σημαντικές διαφοροποιήσεις. Η επισκόπηση των πινάκων των μέσων όρων θα καταδείξει λεπτές διαφοροποιήσεις.
 Πίνακας 1 : Επίδραση φύλου και ηλικίας στην ικανοποίηση από εργασία και κατάρτιση.
 ΑΝΕΞΑΡΤΗΤΗ ΜΕΤΑΒΛΗΤΗ ΙΚΑΝΟΠΟΙΗΣΗ ΑΠΟ ΤΗΝ ΕΡΓΑΣΙΑ ΔΙΑΘΕΣΗ ΓΙΑ ΠΕΡΑΙΤΕΡΩ ΚΑΤΑΡΤΙΣΗ
 Τιμή t ή F Στατιστική σημαντικότητα Τιμή t ή F Στατιστική σημαντικότητα
 Φύλο 1,311 0,197 1,215 0,231
 Ηλικία 0,612 0,742 1,332 0,263
 Οικογενειακή κατάσταση 0,292 0,831 0,176 0,912
 Μορφωτικό επίπεδο 1,389 0,249 1,403 0,245
 Φύλο*Μορφωτικό 1,45 0,252 1,152 0,339
 Το μέσο ποσοστό εργασιακής ικανοποίησης στην Αγιάσο είναι λίγο υψηλότερο από το μέσο όρο (Πίνακας 2 ). Συμπεραίνουμε ότι οι εργαζόμενοι στην Αγιάσο είναι ελάχιστα ευχαριστημένοι από τη δουλειά τους με ελάχιστη τιμή το 33,3% και μέγιστη το 85%. Αντίθετα, η διάθεση για περαιτέρω κατάρτιση είναι αρκετά μεγαλύτερη, υποδηλώνοντας τη σημασία που αποδίδουν οι εργαζόμενοι σε αυτήν.
 Πίνακας 2 : Περιγραφικά στατιστικά εργασιακής ικανοποίησης και διάθεσης για κατάρτιση.
 ΕΥΡΟΣ ΕΛΑΧΙΣΤΟ ΜΕΓΙΣΤΟ ΜΕΣΟΣ ΟΡΟΣ ΤΥΠΙΚΗ ΑΠΟΚΛΙΣΗ
 Εργασιακή ικανοποίηση 51,67 33,33 85,00 55,15 11,55
 Διάθεση για κατάρτιση 43,33 45,00 88,33 63,30 11,36
 Οι άνδρες εργαζόμενοι είναι περισσότερο ευχαριστημένοι από την δουλειά τους σε σύγκριση με τις γυναίκες, γεγονός που καταγράφει για άλλη μια φορά την ανισότητα που εξακολουθεί να υφίσταται το «ασθενές» φύλο. Η διαφοροποίηση αναπαρίσταται στον Πίνακα 3 και στο Γράφημα 1.
 Πίνακας 3 : Μέσοι όροι εργασιακής ικανοποίησης ανά φύλο.
 ΦΥΛΟ ΜΕΣΟΣ ΟΡΟΣ ΤΥΠΙΚΗ ΑΠΟΚΛΙΣΗ
 άντρας 56,42 10,92
 γυναίκα 51,21 13,08
 Γράφημα 1 : Μέσος όρος εργασιακής ικανοποίησης ανά φύλο.
 Ο Πίνακας 4, παρουσιάζει καταφανώς τη μεγάλη διασπορά εργασιακής ικανοποίησης


text:
ανά ηλικιακή ομάδα. Προφανώς οι διαφοροποιήσεις οφείλονται σε τυχαίους και όχι συστηματικούς παράγοντες. Πάντως παρατηρείται μια αύξηση της ικανοποίησης στις μεγάλες ηλικιακές ομάδες
 Πίνακας 4 :Εργασιακή ικανοποίηση ανά ηλικιακή ομάδα.
 ΕΡΓΑΣΙΑΚΗ ΙΚΑΝΟΠΟΙΗΣΗ ΗΛΙΚΙΑΚΗ ΟΜΑΔΑ ΜΕΣΟΣ ΟΡΟΣ ΤΥΠΙΚΗ ΑΠΟΚΛΙΣΗ
 15-20 59,44 6,94
 21-25 53,33 8,55
 26-30 53,54 12,86
 31-35 55,00 15,12
 36-40 48,89 5,85
 41-45 64,44 16,69
 46-50 61,11 5,09
 51-55 53,05 8,65
 Γράφημα 2 : Μέσοι όροι εργασιακής ικανοποίησης ανά ηλικιακή ομάδα.
 Το φαινόμενο της τυχαίας διασποράς τιμών εμφανίζεται και στη διαφοροποίηση ανά οικογενειακή κατάσταση και ο μόνος παράγοντας που φαίνεται να μειώνει την ούτως ή άλλως χαμηλή ικανοποίηση είναι η ύπαρξη τέκνων (53,7%).
 Πίνακας 5 :Μέσοι όροι εργασιακής ικανοποίησης ανά οικογενειακή κατάσταση.
 ΕΡΓΑΣΙΑΚΗ ΙΚΑΝΟΠΟΙΗΣΗ ΟΙΚΟΓΕΝΕΙΑΚΗ ΚΑΤΑΣΤΑΣΗ ΜΕΣΟΣ ΟΡΟΣ ΤΥΠΙΚΗ ΑΠΟΚΛΙΣΗ
 άγαμος 57,29 8,98
 έγγαμος/η χωρίς παιδιά 55,55 15,48
 έγγαμος/η με παιδιά 53,75 12,89
 χωρισμένος/η 54,17 15,32
 Γράφημα 3 : Μέσοι όροι εργασιακής ικανοποίησης ανά οικογενειακή κατάσταση.
 Οι απόφοιτοι των Τ.Ε.Ι., όπως δηλώνεται στον Πίνακα 6, είναι λιγότερο ευχαριστημένοι (44,16%) συγκρινόμενοι με τους κατόχους πτυχίου Πανεπιστημιακής Σχολής. Μάλιστα η διαφορά είναι στατιστικώς σημαντική (p<0.05), αντικατοπτρίζοντας έτσι τη δυσχερέστερη εργασιακά θέση των πρώτων. Παρόλ’ αυτά δεν μπορούμε να ισχυριστούμε ότι τα αποτελέσματα είναι γενικεύσιμα, γιατί είναι πασίδηλο ότι πολλές φορές οι απόφοιτοι των Τ.Ε.Ι. κατέχουν καλύτερες θέσεις από τους απόφοιτους Α.Ε.Ι. Το εύρημα όμως εναρμονίζεται με τις θεωρίες περί εργασιακής ικανοποίησης, οι οποίες τονίζουν ότι ποικίλοι παράγοντες (π.χ. αμοιβή, συναδελφική αλληλεγγύη κ.λ.π.) επηρεάζουν τα κίνητρα για εργασία.
 Πίνακας 6 : Μέσοι όροι εργασιακής ικανοποίησης ανά μορφωτικό επίπεδο.
 ΕΡΓΑΣΙΑΚΗ ΙΚΑΝΟΠΟΙΗΣΗ ΜΟΡΦΩΤΙΚΟ ΕΠΙΠΕΔΟ ΜΕΣΟΣ ΟΡΟΣ ΤΥΠΙΚΗ ΑΠΟΚΛΙΣΗ
 μερικές τάξεις του δημοτικού 56,67 ,
 πρωτοβάθμια εκπαίδευση (Δημοτικό) 55,28 9,03
 δευτεροβάθμια εκπαίδευση (Γυμνάσιο/Λύκειο) 57,17 10,98
 Ι.Ε.Κ. - Ιδιωτικές σχολές 53,33 9,43
 Τ.Ε.Ι.- ( Τεχνολογικό Εκπαιδευτικό Ίδρυμα) 44,17 9,41
 Α.Ε.Ι. (Ανώτερο Εκπαιδευτικό Ίδρυμα) 58,0952 15,22755
 Γράφημα 4 : Μέσοι όροι εργασιακής ικανοποίησης ανά μορφωτικό επίπεδο.
 Η αλληλεπίδραση φύλου*μορφωτικού επιπέδου για πολλαπλή φορά επιβεβαιώνει τη μειονεκτική θέση των γυναικών στο εργασιακό γίγνεσθαι. Η πνευματική και επαγγελματική χειραφέτηση των γυναικών δεν εκπόρθησε τελικά τους ανδροκρατούμενους εργασιακούς χώρους. Είναι λυπηρό που στην Αγιάσο με τη μεγάλη δημοκρατική παράδοση δεν μπόρεσε να γίνει πραγματικότητα και να βιωθεί το αίσθημα ισότητας των δύο φύλων.
 Πίνακας 7 : Αλληλεπίδραση φύλου και μορφωτικού επιπέδου στην εργασιακή ικανοποίηση.
 Μορφωτικό επίπεδο ΜΕΣΟΣ ΟΡΟΣ
 μερικές τάξεις του δημοτικού 56,67
 πρωτοβάθμια εκπαίδευση (Δημοτικό) 55,28
 δευτεροβάθμια εκπαίδευση (Γυμνάσιο/Λύκειο) 57,65
 Ι.Ε.Κ. - Ιδιωτικές σχολές 60,00
 Τ.Ε.Ι.- ( Τεχνολογικό Εκπαιδευτικό Ίδρυμα) 44,33
 Α.Ε.Ι. (Ανώτερο Εκπαιδευτικό Ίδρυμα) 67,08
 μερικές τάξεις του δημοτικού ,0
 πρωτοβάθμια εκπαίδευση (Δημοτικό) ,0
 δευτεροβάθμια εκπαίδευση (Γυμνάσιο/Λύκειο) 55,83
 Ι.Ε.Κ. - Ιδιωτικές σχολές 46,67
 Τ.Ε.Ι.- ( Τεχνολογικό Εκπαιδευτικό Ίδρυμα) 43,33
 Α.Ε.Ι. (Ανώτερο Εκπαιδευτικό Ίδρυμα) 46,12
 Το πρόβλημα των εργαζομένων γυναικών δεν είναι μόνο η συνειδητοποίηση των ίσων δικαιωμάτων που έχουν, αλλά και η εσωτερίκευση του γεγονότος ότι η μόρφωση και η κατάρτιση αποτελούν τη μόνη διέξοδο για πραγματική εργασιακή ισονομία. Ο Πίνακας 8 αποτυπώνει μια έλλειψη διάθεσης για περαιτέρω εξειδίκευση από πλευράς γυναικών, οι οποίες, δέσμιες των οικογενειακών ευθυνών, καθηλώνονται στη ρουτίνα της επαγγελματικής καθημερινότητας.
 Πίνακας 8 : Μέσος όρος διάθεσης για περαιτέρω κατάρτιση ανά φύλο.
 ΔΙΑΘΕΣΗ ΓΙΑ ΠΕΡΑΙΤΕΡΩ


text:
ΚΑΤΑΡΤΙΣΗ ΦΥΛΟ ΜΕΣΟΣ ΟΡΟΣ ΤΥΠΙΚΗ ΑΠΟΚΛΙΣΗ
 άντρας 64,46 11,49
 γυναίκα 59,70 10,64
 Γράφημα 5 : Μέσος όρος διάθεσης για περαιτέρω κατάρτιση ανά φύλο.
 Όλες οι ηλικιακές κατηγορίες, εκτός από αυτήν (21-25 ετών) που αμεσότερα την αφορά έχουν καταλάβει την αξία της διά βίου και διαρκούς εκπαίδευσης, η οποία υπό το πρίσμα των ανταγωνιστικών συνθηκών στη νέα Ευρωπαϊκή πραγματικότητα, αποτελεί τη μοναδική βιώσιμη λύση στο πρόβλημα της ανεργίας. Οι μέσοι όροι, όπως καταγράφονται στον Πίνακα 9, καταδεικνύουν την αισιόδοξη αυτή αντίληψη, που έχει γίνει βίωμα των εργαζομένων Αγιασωτών. Το ίδιο ισχύει και για όλες τις κατηγορίες οικογενειακής κατάστασης (Γράφημα 6 ).
 Πίνακας 9 : Μέσος όρος διάθεσης για περαιτέρω κατάρτιση ανά ηλικιακή ομάδα.
 ΔΙΑΘΕΣΗ ΓΙΑ ΠΕΡΑΙΤΕΡΩ ΚΑΤΑΡΤΙΣΗ ΗΛΙΚΙΑΚΗ ΟΜΑΔΑ ΜΕΣΟΣ ΟΡΟΣ ΤΥΠΙΚΗ ΑΠΟΚΛΙΣΗ
 15-20 65,00 7,64
 21-25 54,28 7,93
 26-30 69,37 11,78
 31-35 65,14 12,68
 36-40 61,11 11,82
 41-45 59,44 9,62
 46-50 57,78 11,34
 51-55 66,94 10,77
 Γράφημα 6 : Μέσοι όροι διάθεσης για περαιτέρω κατάρτιση ανά ηλικιακή ομάδα.
 Πίνακας 10: Μέσος όρος διάθεσης για περαιτέρω κατάρτιση ανά οικογενειακή κατάσταση.
 ΔΙΑΘΕΣΗ ΔΙΑ ΠΕΡΑΙΤΕΡΩ ΚΑΤΑΡΤΙΣΗ ΜΕΣΟΣ ΟΡΟΣ ΤΥΠΙΚΗ ΑΠΟΚΛΙΣΗ
 άγαμος 64,69 13,62
 έγγαμος/η χωρίς παιδιά 62,78 12,06
 έγγαμος/η με παιδιά 62,22 9,40
 χωρισμένος/η 65,83 22,39
 Γράφημα 7 :Μέσοι όροι διάθεσης για περαιτέρω κατάρτιση ανά οικογενειακή κατάσταση.
 Οι μόνοι που φαίνεται να μην έχουν καταλάβει την αξία της εκπαίδευσης είναι όσοι είχαν την ατυχία να μην τελειώσουν καν την πρώτη βαθμίδα της παιδείας (απόφοιτοι μερικών τάξεων του δημοτικού). Το κράτος πρέπει να λάβει ειδική μέριμνα για τα άτομα με χαμηλό μορφωτικό επίπεδο, δίνοντας κίνητρα τόσο οικονομικά, όσο και εργασιακά, για ενίσχυση του θεσμού των σχολείων δεύτερης ευκαιρίας.
 Πίνακας 11 :Μέσος όρος διάθεσης για περαιτέρω κατάρτιση ανά μορφωτικό επίπεδο.
 ΔΙΑΘΕΣΗ ΓΙΑ ΠΕΡΑΙΤΕΡΩ ΚΑΤΑΡΤΙΣΗ ΜΕΣΟΣ ΟΡΟΣ ΤΥΠΙΚΗ ΑΠΟΚΛΙΣΗ
 μερικές τάξεις του δημοτικού 45,00 ,
 πρωτοβάθμια εκπαίδευση (Δημοτικό) 63,06 6,78
 δευτεροβάθμια εκπαίδευση (Γυμνάσιο/Λύκειο) 65,94 10,17
 Ι.Ε.Κ. - Ιδιωτικές σχολές 50,00 2,35
 Τ.Ε.Ι.- ( Τεχνολογικό Εκπαιδευτικό Ίδρυμα) 62,22 15,97
 Α.Ε.Ι. (Ανώτερο Εκπαιδευτικό Ίδρυμα) 62,14 13,08
 Γράφημα 8 :Μέσος όρος διάθεσης για περαιτέρω κατάρτιση ανά μορφωτικό επίπεδο.
 Ο παρακάτω Πίνακας 12 κάνει φανερή τη διαπίστωση ότι δεν αρκούν οι πολλά υποσχόμενες εξαγγελίες των κρατικών και κοινωνικών φορέων, για να γίνει πραγματικότητα η ιδεατή πολιτεία δικαιοσύνης και ίσων ευκαιριών. Ακόμα και οι γυναίκες απόφοίτοι Πανεπιστημιακών Ιδρυμάτων δεν έχουν κάνει κτήμα τους στόχους της Ευρωπαϊκής Ένωσης για εξάπλωση των μορφωτικών αγαθών. Η ισότητα έχει ανάγκη από ριζοσπαστική δράση, για να καταστεί εφικτή αλλιώς θα παραμείνει κενό γράμμα.
 Πίνακας 12 : Αλληλεπίδραση φύλου και μορφωτικού επιπέδου στη διάθεση για κατάρτιση.
 ΔΙΑΘΕΣΗ ΓΙΑ ΠΕΡΑΙΤΕΡΩ ΚΑΤΑΡΤΙΣΗ ΜΕΣΟΣ ΟΡΟΣ
 Φύλο Μορφωτικό επίπεδο
 μερικές τάξεις του δημοτικού 45,00
 πρωτοβάθμια εκπαίδευση (Δημοτικό) 63,06
 δευτεροβάθμια εκπαίδευση (Γυμνάσιο/Λύκειο) 65,98
 Ι.Ε.Κ. - Ιδιωτικές σχολές 48,33
 Τ.Ε.Ι.- ( Τεχνολογικό Εκπαιδευτικό Ίδρυμα) 65,33
 Α.Ε.Ι. (Ανώτερο Εκπαιδευτικό Ίδρυμα) 67,92
 δευτεροβάθμια εκπαίδευση (Γυμνάσιο/Λύκειο) 65,83
 Ι.Ε.Κ. - Ιδιωτικές σχολές 51,67
 Τ.Ε.Ι.- ( Τεχνολογικό Εκπαιδευτικό Ίδρυμα) 46,67
 Α.Ε.Ι. (Ανώτερο Εκπαιδευτικό Ίδρυμα) 54,44
 16) Η ΠΟΙΟΤΗΤΑ ΖΩΗΣ ΣΤΗΝ ΑΓΙΑΣΟ.
 16.1) Ποιότητα ζωής ανά φύλο και ηλικία
 Το ποσοτικό τμήμα του ερωτηματολογίου αναλύθηκε με τις στατιστικές τεχνικές:
 T-test για ανεξάρτητα δείγματα, μονοπαραγοντική, διπαραγοντική και τριτοπαραγοντική και ανάλυση


text:
διασποράς. Επιπλέον, για την ανάλυση συχνοτήτων των απαντήσεων χρησιμοποιήθηκε η κατανομή χ2 και oι δείκτες Phi και Cramers V.
 Στον Πίνακα 1 καταγράφεται ο ποσοστιαίος μέσος όρος ποιότητας ζωής για όλο το δείγμα, ο οποίος υπερβαίνει το 50% όντας 61,13%. Η ικανοποίηση των Αγιασωτών από τον τόπο κατοικίας τους είναι υψηλή, με διακύμανση όμως από 36,02% έως 81,18%. Η τυπική απόκλιση είναι 8,14%. Δεν υπάρχει στατιστικώς σημαντική διαφοροποίηση μεταξύ ανδρών και γυναικών. Οι πρώτοι έχουν μέσο όρο 60,2% και οι γυναίκες 61,99% με τυπική απόκλιση 8,30% και 9,29% αντίστοιχα. (p=0,194>0,05).
 Γράφημα 1: Ποιότητα ζωής ανά φύλο.
 Αξιοσημείωτο είναι το εύρημα που καταγράφεται στον πίνακα των μέσων όρων, όπου διαφαίνεται η έλλειψη ικανοποίησης από το μέρος που κατοικούν, εκ μέρους των νέων της Αγιάσου. Συγκεκριμένα, οι ηλικιακές ομάδες 15-20, 21-26 και 27-32 δηλώνουν λιγότερο ευχαριστημένες από την ποιότητα ζωής στην Αγιάσο σε αντίθεση με τις ηλικιακές κατηγορίες 57-62, 63-68, 69-74 και >74, που εμφανίζονται περισσότερο ικανοποιημένες από ό,τι ο μέσος όρος. Η διαφοροποίηση είναι στατιστικώς σημαντική (p=0,049<0,05). Τα post-hoc tests επιβεβαιώνουν την παραπάνω διαπίστωση (Γράφημα 2). Είναι εμφανές ότι η πολιτική πρέπει να προσανατολιστεί σε δράσεις που θα ενισχύουν το αίσθημα ικανοποίησης των νέων από την Αγιάσο και αυτό μπορεί να επιτευχθεί μέσω της τόνωσης της απασχόλησης, των χώρων ψυχαγωγίας και των προοπτικών ανάπτυξης.
 Πίνακας 1 : Ποιότητα ζωής ανά ηλικιακή κατηγορία.
 ΤΩΝ ΑΓΙΑΣΩΤΩΝ ΑΝΑΛΟΓΑ ΜΕ ΤΗΝ ΗΛΙΚΙΑ ΤΟΥΣ
 ΗΛΙΚΙΑ ΜΕΣΟΣ ΟΡΟΣ ΠΟΙΟΤΗΤΑΣ ΖΩΗΣ
 15-20 58,3%
 21-26 60,1%
 27-32 57,9%
 33-38 60,4%
 39-44 60,8%
 45-50 59,7%
 51-56 63,7%
 57-62 66,3%
 63-68 65,5%
 69-74 67,3%
 >74 64%
 Γράφημα 2:Ποιότητα ζωής ανά ηλικία.
 16.2) Ποιότητα ζωής ανάλογα με το μορφωτικό επίπεδο.
 Αντίστοιχες διαπιστώσεις μπορούν να γίνουν αναφορικά με το διαχωρισμό του δείγματος σε μορφωτικά επίπεδα. Στις περισσότερο δυσαρεστημένες ομάδες ανήκουν τα άτομα με μεταλυκειακές σπουδές, οι απόφοιτοι Γυμνασίου και Λυκείου, ενώ υψηλά ποσοστά εμφανίζουν όσοι έχουν τελειώσει μερικές τάξεις του Δημοτικού, οι απόφοιτοι Δημοτικού και οι κάτοχοι πτυχίου Ανώτατων Εκπαιδευτικών Ιδρυμάτων (Α.Ε.Ι.). Το φαινομενικά παράδοξο αυτό γεγονός αντικατοπτρίζει τα ποικίλα επίπεδα προσαρμογής: όσοι έχουν χαμηλό μορφωτικό επίπεδο, έχουν αποκατασταθεί επαγγελματικά, προσαρμόστηκαν στη νοοτροπία, τα ήθη και τα έθιμα της Αγιάσου και επομένως έχουν πολιτογραφηθεί πλήρως στο χώρο που κατοικούν. Όσοι ανήκουν στα υψηλότερα, αλλά και στα υψηλά μορφωτικά στρώματα, έχοντας αποκομίσει πλήθος εμπειριών κατά τα φοιτητικά τους χρόνια, έχουν επιστρέψει συνειδητά στην Αγιάσο, όπου και απασχολούνται.
 Αντιθέτως, τα μεσαία μορφωτικά στρώματα βιώνουν μια κρίση ταυτότητας, τόσο στον εργασιακό, όσο και στον προσωπικό τομέα και ακροβατούν μεταξύ της αποφάσεως να μείνουν ή να φύγουν (Πίνακας 2, Γράφημα3).
 Πίνακας 2: Ποιότητα ζωής ανά μορφωτικό επίπεδο.
 ΤΩΝ ΑΓΙΑΣΩΤΩΝ ΑΝΑΛΟΓΑ ΜΕ ΤΟ ΜΟΡΦΩΤΙΚΟ ΤΟΥΣ ΕΠΙΠΕΔΟ
 ΜΟΡΦΩΤΙΚΟ ΕΠΙΠΕΔΟ ΜΕΣΟΣ ΟΡΟΣ ΠΟΙΟΤΗΤΑΣ ΖΩΗΣ
 Μερικές τάξεις του δημοτικού 63,1
 Δημοτικό 64,4
 Γυμνάσιο 58,6
 Λύκειο 59,6
 Μεταλυκειακές σπουδές 54
 Τριτοβάθμια εκπαίδευση 61,2
 Οι διαφοροποιήσεις είναι στατιστικώς σημαντικές (p=0,016<0,05). Τα post-hoc tests απεικονίζουν αυτή τη διαφορά.
 Γράφημα 3:Ποιότητα ζωής ανά μορφωτικό επίπεδο.
 Η δυαδική αλληλεπίδραση φύλο * μορφωτικό επίπεδο αποκαλύπτει ξανά τη σαφή υπεροχή των γυναικών στην αντίληψη περί ποιότητας ζωής, σε όποιο μορφωτικό επίπεδο και αν ανήκουν, με κραυγαλέα εξαίρεση τις


text:
γυναίκες με μεταλυκειακές σπουδές που έχουν ποσοστό ικανοποίησης 45,5%. Οι απόφοιτες μερικών τάξεων Δημοτικού είναι ικανοποιημένες, επειδή οι προσδοκίες του κοινωνικού περίγυρου ήταν χαμηλές και ικανοποιήθηκαν πολύ γρήγορα (γάμος). Το ίδιο δεν ισχύει για τους άνδρες του αυτού επιπέδου, εξαιτίας της κοινωνικής πίεσης για επαγγελματική ανέλιξη. Παρόμοια τάση επικρατεί και στα υπόλοιπα μορφωτικά επίπεδα (στην τριτοβάθμια εκπαίδευση η ικανοποίηση εξισώνεται). Οι γυναίκες με μεταλυκειακές σπουδές νιώθουν εγκλωβισμένες στην Αγιάσο, αφ’ενός μεν επειδή οι επαγγελματικές τους επιλογές στέκονται εμπόδιο στην αποκατάσταση (π.χ. όσες επέλεξαν τεχνικά επαγγέλματα) και αφετέρου, επειδή πήραν μια πρόγευση των δυνάμει εμπειριών που θα απεκόμιζαν, εάν είχαν συνεχίσει.
 Αν και τα κύρια αποτελέσματα της οικογενειακής κατάστασης δεν εμφανίζουν στατιστικώς σημαντικές διαφορές (p=0,869>0,05), όμως η αλληλεπίδραση αυτής της μεταβλητής με το φύλο, δημιουργεί έντονες διακυμάνσεις. Συγκεκριμένα, οι άνδρες όλων των κατηγοριών (άγαμοι, έγγαμοι χωρίς παιδιά, έγγαμοι με παιδιά, χωρισμένοι και χήροι) έχουν στατιστικώς σημαντικά μικρότερη ικανοποίηση ποιότητας ζωής από ό,τι οι γυναίκες.(Πίνακας 3, Γράφημα 4).
 Πίνακας 3: Ποιότητα ζωής ανά οικογενειακή κατάσταση.
 ΤΩΝ ΑΓΙΑΣΩΤΩΝ
 ΑΝΑΛΟΓΑ ΜΕ ΤΗΝ
 ΟΙΚΟΓΕΝΕΙΑΚΗ ΤΟΥΣ
 ΟΙΚΟΓΕΝΕΙΑΚΗ ΚΑΤΑΣΤΑΣΗ ΜΕΣΟΣ ΟΡΟΣ ΠΟΙΟΤΗΤΑΣ ΖΩΗΣ
 Άνδρας Άγαμος 58,4
 Έγγαμος χωρίς παιδιά 56
 Έγγαμος με παιδιά 62,8
 Χωρισμένος 55,9
 Χήρος 51
 Γυναίκα Άγαμη 65,5
 Έγγαμη χωρίς παιδιά 64,1
 Έγγαμη με παιδιά 62,6
 Χωρισμένη 60,7
 Χήρα 70,8
 Γράφημα 4: Ποιότητα ζωής ανά οικογενειακή κατάσταση.
 16.3) Ποιότητα ζωής και υγεία.
 Εμπιστοσύνη στο σύστημα υγείας του τόπου έχουν οι Αγιασώτες μόνο για περιστατικά που δεν χρειάζονται εξειδικευμένη ιατρική υποστήριξη (πίνακας 1). Περιπτώσεις που χρήζουν άμεσης παρέμβασης δεν δύνανται να αντιμετωπιστούν στον τόπο, με την παρούσα τουλάχιστον υποδομή, γεγονός που ενισχύει την ανασφάλεια στον πληθυσμό της Αγιάσου.
 Διαγραμματικά οι διαφοροποιήσεις φαίνονται στο Γράφημα 1.
 Πίνακας 1: Ποιότητα ζωής και υγεία.
 ΥΓΕΙΑ ΔΙΑΦΩΝΩ ΣΥΜΦΩΝΩ
 Νιώθω ικανοποιημένος/η από την ιατροφαρμακευτική περίθαλψη, που μπορεί να μου παρασχεθεί, αν παραστεί ανάγκη 44,3 55,8
 Σε περίπτωση ατυχήματος είμαι σίγουρος ότι η νοσοκομειακή κάλυψη θα είναι πλήρης στον τόπο κατοικίας μου. 79 20,9
 Γράφημα 1: Ποιότητα ζωής και υγεία.
 16.4) Ποιότητα ζωής και πολιτισμός.
 Η πλούσια πολιτιστική κληρονομιά που διαθέτει και διατηρεί μέχρι και σήμερα η Αγιάσος φαίνεται να επηρεάζει την ποιότητα ζωής των κατοίκων (Πίνακας 2, Γράφημα 2). Η συχνή διοργάνωση πολιτιστικών εκδηλώσεων από το άρτια οργανωμένο Αναγνωστήριο, τον Καρναβαλικό Σύλλογο, το Σύλλογο Καβαλαρέων, το Γυμναστικό Σύλλογο «Όλυμπος», το Κέντρο Νεότητας, το Ιερό Προσκύνημα της Παναγιάς, καθώς επίσης και από το Δήμο και τα Σχολεία όλων των μαθμίδων, επιτρέπει στους μόνιμους κατοίκους της να διευρύνουν τόσο τους πνευματικούς τους ορίζοντες, όσο και να συμμετέχουν ενεργά στα πολιτιστικά δρώμενα για τη διατήρηση και προβολή των τοπικών τους εθίμων.
 Ωστόσο, το νεαρό ηλικιακά δείγμα ανέφερε ότι στην Αγιάσο δεν υπάρχει ποικιλία στα κέντρα ψυχαγωγίας και διασκέδασης. Η σχεδόν ανυπαρξία χώρων ψυχαγωγίας, όπως ο κινηματογράφος, σπρώχνει τους νέους σε αναζήτηση εμπειριών εκτός Αγιάσου.
 Πίνακας 2: Ποιότητα ζωής και πολιτισμός.
 ΠΟΛΙΤΙΣΜΟΣ ΔΙΑΦΩΝΩ
 (%) ΣΥΜΦΩΝΩ
 Έχω ποικιλία ψυχαγωγίας και διασκέδασης 67,5 32,6
 Μου δίνονται πολλές δυνατότητες να παρακολουθώ και να συμμετέχω σε πολιτιστικά δρώμενα και εκδηλώσεις 33,7 66,2
 Υπάρχει έντονη καλλιτεχνική δραστηριότητα στον τόπο, όπου διαμένω, και βιβλιοθήκες, για να ικανοποιήσω τις πνευματικές μου


text:
ανησυχίες. 25 75
 Έχω προσαρμοστεί στα ήθη και τις συνήθειες του τόπου όπου ζω 10,5 89,5
 Γράφημα 2: Ποιότητα ζωής και πολιτισμός.
 16.5) Ποιότητα ζωής και εκπαίδευση.
 Ικανοποιημένοι είναι οι κάτοικοι της Αγιάσου από τις ευκαιρίες μόρφωσης που παρέχονται από τα εκπαιδευτήρια του τόπου (Παιδικός σταθμός, Νηπιαγωγείο, Δημοτικό Σχολείο, Γυμνάσιο, Λύκειο, Τ.Ε.Ε., ιδιωτικό φροντηστήριο αγγλικών). Η παρούσα υλικοτεχνική υποδομή των σχολικών συγκροτημάτων και η κάλυψη όλων των εκπαιδευτικών βαθμίδων (πρωτοβάθμια και δευτεροβάθμια εκπαίδευση), φαίνεται να εξυπηρετεί και να καλύπτει όλες σχεδόν τις εκπαιδευτικές τους προσδοκίες (Πίνακας 3, Γράφημα 3).
 Πίνακας 3:Ποιότητα ζωής και εκπαίδευση.
 ΕΚΠΑΙΔΕΥΣΗ ΔΙΑΦΩΝΩ
 Είμαι ικανοποιημένος από τις ευκαιρίες μόρφωσης /κατάρτισης που εξασφαλίζει σε εμένα (ή στα παιδιά μου) ο τόπος όπου κατοικώ 44,8 54,7
 Αισθάνομαι ότι ο τόπος όπου κατοικώ παρέχει περιορισμένα ερεθίσματα γεγονός που επιδρά αρνητικά στην ευρύτητα των πνευματικών μου οριζόντων. 66,3 33,8
 Η ποιότητα και η ποικιλία της εκπαίδευσης στον τόπο όπου κατοικώ είναι επαρκής 37,7 62,2
 Γράφημα 3: Ποιότητα ζωής και εκπαίδευση.
 16.6) Ποιότητα ζωής και κοινωνικά δίκτυα στήριξης.
 Βαρύνουσα σημασία έχουν οι κοινωνικοί δεσμοί που έχουν αναπτυχθεί στον τόπο (Πίνακας 4, Γράφημα 4). Η αλληλεγγύη των κατοίκων και το αίσθημα της αμοιβαιότητας λειτουργεί ως αρωγός στην προσπάθεια αντιμετώπισης οποιασδήποτε υστέρησης που δημιουργείται λόγω της γεωγραφικής θέσης του Δήμου.
 Παρόλα αυτά, ο κοινωνικός έλεγχος φαίνεται να μην ενοχλεί μια αρκετά μεγάλη μερίδα του δείγματος. Η χωροταξική οργάνωση του τόπου, με τις κοινές αυλές και τις μεσοτοιχίες των σπιτιών, που ενδεχομένως να μεγιστοποιούσε την κοινωνική κριτική και να κατέληγε στη δημοσιοποίηση των προσωπικών δεδομένων τρίτων, δεν επηρεάζει σημαντικά.
 Πίνακας 4: Ποιότητα ζωής και κοινωνικά δίκτυα στήριξης.
 ΚΟΙΝΩΝΙΚΑ ΔΙΚΤΥΑ ΣΤΗΡΙΞΗΣ ΔΙΑΦΩΝΩ
 Οι κοινωνικοί δεσμοί (φίλιες, γνωριμίες, σχέσεις) είναι τόσο ισχυροί, που υπερσκελίζουν οποιαδήποτε υστέρηση λόγω της απόστασης από το κέντρο της χώρας 25 75
 Στον τόπο όπου ζω οι σχέσεις των ανθρώπων είναι πιο φιλικές και ειλικρινείς ενισχύοντας την κοινωνική μου ταυτότητα 22,7 77,3
 Με ενοχλεί ο έντονος κοινωνικός έλεγχος που είναι χαρακτηριστικό του τόπου όπου ζω 73,2 26,7
 Η αλληλεγγύη των συμπολιτών μου αντισταθμίζει πολλές ελλείψεις, που συνεπάγεται η ζωή στην περιφέρεια 26,7 73,3
 Γράφημα 4 : Ποιότητα ζωής και κοινωνικά δίκτυα στήριξης.
 16.7) Ποιότητα ζωής και τεχνολογικά μέσα.
 Ενήμερο για τα τεκταινόμενα στη διεθνή πολιτική σκηνή αισθάνεται ένα μεγάλο ποσοστό των κατοίκων της περιοχής (Πίνακας 5, Γράφημα 5). Ωστόσο, ως βασική πηγή πληροφοριών και ειδήσεων για τους Αγιασώτες θεωρήθηκε κυρίως ο ημερήσιος τύπος και η τηλεόραση. Αν και η λειτουργικότητα του διαδικτύου είναι γνωστή στους περισσοτέρους, εντούτοις η ελλιπής εκπαίδευση στη χρήση του δεν τους επιτρέπει να το χρησιμοποιούν ως πηγή ενημέρωσης.
 Πίνακας 5: Ποιότητα ζωής και τεχνολογικά μέσα.
 ΧΡΗΣΗ ΤΕΧΝΟΛΟΓΙΚΩΝ ΜΕΣΩΝ ΔΙΑΦΩΝΩ
 ((%) ΣΥΜΦΩΝΩ
 Δεν αισθάνομαι ότι στερούμαι των τεχνολογικών μέσων και ευκολιών που παρέχει ο σύγχρονος πολιτισμός 50 50
 Έχω ικανοποιητική πρόσβαση στις πληροφορίες και την ενημέρωση για τα τεκταινόμενα στη χώρα μου και στον κόσμο 20,4 79,6
 Το μέρος όπου ζω μου παρέχει όλες τις ανέσεις 48,8 51,2
 Νιώθω εγκλωβισμένος στο μέρος όπου κατοικώ και αποκομμένος από τις εξελίξεις που διαδραματίζονται στη χώρα μου 53 47
 Γράφημα 5: Ποιότητα ζωής


text:
και τεχνολογικά μέσα.
 16.8) Ποιότητα ζωής και δυνατότητες επαγγελματικής ανέλιξης.
 Τόσο η επαγγελματική, όσο και η οικογενειακή εξελικτική πορεία των περισσοτέρων φαίνεται να μην επηρεάζεται από την επιλογή να μείνουν μόνιμα στην επαρχία (Πίνακας 6, Γράφημα 6). Η παραμονή τους στην Αγιάσο τους παρέχει τις ίδιες ευκαιρίες ανέλιξης σε σύγκριση με αυτές τις ευκαιρίες που ενδεχομένως να είχαν σε ένα μεγάλο αστικό κέντρο.
 Πίνακας 6: Ποιότητα ζωής και δυνατότητες επαγγελματικής ανέλιξης.
 Δυνατότητες επαγγελματικής ανέλιξης Διαφωνώ Συμφωνώ
 Πιστεύω ότι αν ζούσα κάπου αλλού θα είχα περισσότερες ευκαιρίες προσωπικής, επαγγελματικής και οικογενειακής ανέλιξης 71,5 28,5
 Η επιλογή μου να εγκατασταθώ μόνιμα στην επαρχία μείωσε τις δυνατότητες επαγγελματικής εξειδίκευσης και μετεξέλιξης 64 36,1
 Γράφημα 6: Ποιότητα ζωής και δυνατότητες επαγγελματικής ανέλιξης.
 16.9) Ποιότητα ζωής και βαθμός αντιπροσώπευσης του κράτους.
 Η αντιπροσώπευση του κράτους στην Αγιάσο δεν φαίνεται να ικανοποιεί τις απαιτήσεις των κατοίκων (Πίνακας 7, Γράφημα 7). Τόσο οι διοικητικές- οικονομικές υπηρεσίες, όσο και οι κοινωνικές, δεν επαρκούν για την αντιμετώπιση των προβλημάτων που ανακύπτουν.
 Πίνακας 7: Ποιότητα ζωής και βαθμός αντιπροσώπευσης του κράτους.
 ΑΝΤΙΠΡΟΣΩΠΕΥΣΗ ΤΟΥ ΚΡΑΤΟΥΣ ΔΙΑΦΩΝΩ
 Η αντιπροσώπευση του κράτους (διοικητικές και οικονομικές υπηρεσίες) είναι ικανοποιητική 51,2 48,8
 Στο τόπο όπου κατοικώ υπάρχει πληθώρα κοινωνικών υπηρεσιών που εξασφαλίζουν άμεσες λύσεις στα προβλήματα που ανακύπτουν 61,1 38,9
 Γράφημα 7: Ποιότητα ζωής και βαθμός αντιπροσώπευσης του κράτους.
 16.10) Γενικές αντιλήψεις για την ποιότητα ζωής.
 Το μεγαλύτερο ποσοστό των κατοίκων της Αγιάσου είναι αρκετά ικανοποιημένο από το οδικό δίκτυο, τους ρυθμούς ζωής, την επάρκεια προϊόντων στην αγορά και την ασφάλεια λόγω της μειωμένης εγκληματικότητας (Πίνακας 8, Γράφημα 8).
 Ωστόσο, αν και ποσοστιαία μεγαλύτερο είναι το δείγμα που υποστηρίζει ότι το κόστος ζωής είναι φθηνότερο, υπάρχει και μια όχι αμελητέα μερίδα που ισχυρίζεται το αντίθετο. Το ίδιο ισχύει και για τις αντιλήψεις που αφορούν τις συγκοινωνίες σχετικά με την υπόλοιπη χώρα.
 Δυσαρεστημένοι παρόλα αυτά είναι οι κάτοικοι της Αγιάσου για τη μη ενεργό συμμετοχή τους στα πολιτικά δρώμενα της χώρας, αναφέροντας ότι η απόσταση από το κέντρο των εξελίξεων καθιστά αδύνατη την άμεση εμπλοκή τους.
 Πίνακας 8: Γενικές αντιλήψεις για την ποιότητα ζωής.
 ΓΕΝΙΚΕΣ ΑΝΤΙΛΗΨΕΙΣ ΤΩΝ ΚΑΤΟΙΚΩΝ ΓΙΑ ΤΗΝ ΠΟΙΟΤΗΤΑ ΖΩΗΣ ΣΤΗΝ ΑΓΙΑΣΟ ΔΙΑΦΩΝΩ
 Οι συγκοινωνίες με την υπόλοιπη χώρα είναι προβληματικές και πλημμελείς 62,3 37,7
 Το κόστος ζωής είναι αρκετά φθηνότερο από την υπόλοιπη χώρα και μου εγγυάται ένα καλό επίπεδο διαβίωσης 40,1 59,4
 Το φυσικό περιβάλλον του τόπου όπου κατοικώ μου εξασφαλίζει τα εχέγγυα για έναν ευρύτερα υγιεινό τρόπο ζωής 8,1 91,8
 Έχω αυξημένο αίσθημα ασφάλειας λόγω της μειωμένης εγκληματικότητας σε σύγκριση με τα μεγάλα αστικά κέντρα 17,5 82,6
 Το βασικό χαρακτηριστικό της ζωής στην περιφέρεια Αγιάσου είναι η έλλειψη άγχους 31,4 68,7
 Δεν υφίσταται κυκλοφοριακό πρόβλημα 25,6 74,4
 Διαθέτω περισσότερο ελεύθερο χρόνο από ό,τι αν κατοικούσα σε μεγάλο αστικό κέντρο 21,6 78,5
 Υπάρχει επάρκεια αγαθών και ποικιλία προϊόντων στην αγορά του τόπου 11,6 88,4
 Παρά την απόσταση από το κέντρο, αισθάνομαι ότι μπορώ να αρθρώσω πολιτικό λόγο και να επηρεάσω τις πολιτικές τάσεις της χώρας 55,8 41,4
 16.11) Κινητή και ακίνητη περιουσία.
 Το μεγαλύτερο ποσοστό των κατοίκων της Αγιάσου διαθέτει ακίνητη περιουσία


text:
και μένει σε ιδιόκτητο σπίτι, ενώ μόλις ένα μικρό ποσοστό αναφέρει ότι έχει και εξοχική κατοικία (Πίνακας 9, Γράφημα 9). Οι ποσοστιαίες διαφοροποιήσεις είναι και στατιστικώς σημαντικές. (sig=0.000)
 Πίνακας 9: Κινητή και ακίνητη περιουσία.
 ΙΔΙΟΚΤΗΤΟ ΣΠΙΤΙ ΑΚΙΝΗΤΗ ΠΕΡΙΟΥΣΙΑ ΕΞΟΧΙΚΟ
 Ναι 88,4 68 23,8
 Όχι 11,6 32 76,2
 Γράφημα 9: Κινητή και ακίνητη περιουσία
 16.12) Κατοχή αυτοκινήτου.
 Κάτοχοι αυτοκινήτων είναι οι περισσότεροι κάτοικοι της Αγιάσου. Μόλις ένα 32% αναφέρει ότι δεν έχει, ενώ η πλειοψηφία έχει στην κατοχή του ένα τουλάχιστον αυτοκίνητο (Πίνακας 10, Γράφημα 10).
 Πίνακας 10: Κατοχή αυτοκινήτου.
 ΑΡΙΘΜΟΣ ΑΥΤΟΚΙΝΗΤΩΝ ΠΟΣΟΣΤΟ
 Γράφημα 10: Κατοχή αυτοκινήτου.
 16.13) Σχέση με τα τεχνολογικά μέσα.
 Η σχέση των κατοίκων της Αγιάσου με τα τεχνολογικά μέσα, όπως αποδεικνύεται από τον Πίνακα 11, είναι αρκετά μικρή. Πιο συγκεκριμένα, από το συνολικό δείγμα των ερωτηθέντων το μεγαλύτερο ποσοστό (πάνω από 65% στις τρεις πρώτες κατηγορίες και πάνω από 75% στις υπόλοιπες κατηγορίες) παρουσιάζεται να μην κάνει χρήση των τεχνολογικών μέσων.
 Πίνακας 11: Σχέση με τα τεχνολογικά μέσα.
 ΧΡΗΣΗ ΗΛΕΚΤΡΟΝΙΚΩΝ ΥΠΟΛΟΓΙΣΤΩΝ ΚΑΤΟΧΗ DVD ΚΑΤΟΧΗ CD ΚΑΤΟΧΗ MP3 ΚΑΤΟΧΗ ΔΟΡΥΦΟΡΙΚΗΣ ΚΕΡΑΙΑΣ ΧΡΗΣΗ ΔΙΑΔΙΚΤΥΟΥ ΧΡΗΣΗ ΔΙΑΔΙΚΤΥΟΥ ΜΕΣΩ ΚΙΝΗΤΟΥ
 Ναι 34,3 32,6 33,7 21,5 14,5 23,3 19,8
 Όχι 65,7 66,3 66,3 78,5 85,5 76,7 80,2
 Γράφημα 11: Σχέση με τα τεχνολογικά μέσα.
 16.14) Συχνότητα παρακολούθησης θεάτρου και κινηματογράφου.
 Η σχέση των κατοίκων της Αγιάσου με τις πολιτιστικές δραστηριότητες κυμαίνεται σε μέτρια επίπεδα (Πίνακας 12, Γράφημα 12). Το μεγαλύτερο ποσοστό των ερωτηθέντων δήλωσε ότι σπάνια παρακολουθεί κινηματογράφο και θέατρο, ενώ ένα αρκετά μεγάλο ποσοστό της τάξεως του 36% δήλωσε ότι δεν παρακολουθεί ποτέ. Αντιθέτως, ένα αρκετά μικρό ποσοστό του δείγματος δήλωσε ότι παρακολουθεί συχνά τέτοιας φύσεως εκδηλώσεις.
 Πίνακας 12: Συχνότητα παρακολούθησης θεάτρου και κινηματογράφου.
 ΠΑΡΑΚΟΛΟΥΘΗΣΗ ΚΙΝΗΜΑΤΟΓΡΑΦΟΥ/ΘΕΑΤΡΟΥ (%)
 Ποτέ 36
 Σπάνια 52,3
 Συχνά 11,6
 Γράφημα 12: Συχνότητα παρακολούθησης θεάτρου και κινηματογράφου.
 17) ΑΞΙΟΛΟΓΗΣΗ ΥΠΗΡΕΣΙΩΝ ΚΑΙ ΠΡΟΒΛΗΜΑΤΩΝ
 Στην Αγιάσο υπάρχουν 8 από τις 19 υπηρεσίες του ερωτηματολογίου, οι οποίες βαθμολογήθηκαν βάσει μιας 10βάθμιας κλίμακας με ελάχιστο το 1 και μέγιστο το 10 ( όπου 10 το άριστο και 1 το κατώτατο ποιοτικώς)
 - Πόσιμο νερό βρύσης, το οποίο βαθμολογήθηκε με μέσο όρο 4,92, με τυπική απόκλιση 1,9
 - Επάρκεια νερού, βαθμολογείται με μέσο όρο 6 , με τυπική απόκλιση 1,75
 - Ξενοδοχεία, βαθμολογούνται με 1,37, με τυπική απόκλιση 2,97
 - Καλή υποδομή εκπαιδευτικών κτιρίων, βαθμολογούνται με 8, με τυπική απόκλιση 2,79
 - Τράπεζες, βαθμολογούνται με μέσο όρο 7,12 , με τυπική απόκλιση 1,77
 - Δημοτικές υπηρεσίες με μέσο όρο 4,27 και τυπική απόκλιση 1,42
 - Δημόσιες υπηρεσίες, με βαθμολογία 5,65 και με τυπική απόκλιση 2,6
 - Βρεφονηπιακοί σταθμοί με 7,32, με τυπική απόκλιση 3,22
 - Κέντρα διασκέδασης με 3,21 και τυπική απόκλιση 1,1
 - Αστυνομικές υπηρεσίες με 2,1 και τυπική απόκλιση 0,24
 - Κέντρα εξυπηρέτησης πολιτών με 8,2 και τυπική απόκλιση 1,32
 - Δημοτικές τουαλέτες με μέσο όρο 1,2 και τυπική απόκλιση 0,12
 - Τηλεπικοινωνίες με μέσο όρο 4,1 και τυπική απόκλιση 1,33
 - Ηλεκτροδότηση με μέσο όρο 3,12 και τυπική απόκλιση 0,49
 - Υπηρεσίες καθαριότητας με μέσο όρο 2,33 και τυπική απόκλιση 0,17
 - Λειτουργία μουσείων 6 με τυπική απόκλιση 1,43
 -


text:
Θρησκευτικοί χώροι 8,34 με τυπική απόκλιση 1,24
 Οι έντονα υπογραμμισμένες υπηρεσίες έχουν κάτω του μέσου όρου βαθμολογία ποιότητας και συνιστούν πρόβλημα για τους Αγιασώτες. Επειδή η αξιολόγησή τους ήταν ιδιαιτέρως χαμηλή, μέτρα θα πρέπει να ληφθούν άμεσα για την αναβάθμισή τους.
 Για να ερευνηθούν τα προβλήματα που ταλανίζουν την Αγιάσο, δημιουργήθηκε ένας κατάλογος με τα 12 πιο πιθανά προβλήματα και ζητήθηκε από τους ερωτηθέντες να τα αξιολογήσουν (ποια εντοπίζονται πιο έντονα στην περιοχή τους) σε μια κλίμακα από το 1 έως το 10 ( όπου 1 το λιγότερο έντονο πρόβλημα και 10 το μέγιστο) . Πιο συγκεκριμένα:
 1)Ηχορύπανση : 1,54 με τυπική απόκλιση 0,3
 2) Μόλυνση του περιβάλλοντος :0 ,24, με τυπική απόκλιση 2,57
 3) Κυκλοφοριακό πρόβλημα : 4,84, με τυπική απόκλιση 1,04
 4) Πυκνή και άναρχη δόμηση : 5,0 με τυπική απόκλιση 2,55
 5) Έλλειψη χώρων πρασίνου : 1,34 με τυπική απόκλιση 0,29
 6) Έλλειψη εγκαταστάσεων παιδικής χαράς : 8,02, με τυπική απόκλιση 2,62
 7) Έλλειψη αθλητικών εγκαταστάσεων : 3,72 με τυπική απόκλιση 1,61
 8) Ανεπάρκεια νοσοκομείων : 9,09, με τυπική απόκλιση 2,16
 9) Έλλειψη χώρων στάθμευσης : 8,33, με τυπική απόκλιση 2,59
 10) Ακατάλληλο οδικό δίκτυο : 7,2, με τυπική απόκλιση 2,57
 11) Υψηλό κόστος ενοικίων και ιδιόκτητης κατοικίας : 5,27, με. τυπική απόκλιση 2,32
 12) Ανεπάρκεια εμπορικών καταστημάτων : 6,82 με τυπική απόκλιση 2,82
 18) ΣΥΜΠΕΡΑΣΜΑΤΑ
 Η Αγιάσος έρχεται σε αντίθεση με το παρελθόν της. Ό,τι παλαιότερα αποτελούσε στοιχείο συνοχής, σήμερα γίνεται αιτία της πληθυσμιακής συρρίκνωσής της. Ο τόπος δεν μπορεί να κρατήσει τους κατοίκους του και αυτό έγινε ιδιαίτερα εμφανές στην τελευταία απογραφή (2001). Το οξύμωρο είναι ότι η εσωτερίκευση της ποιότητας ζωής από τους μονίμους κατοίκους υπερβαίνει το μέσο όρο. Παρόλα αυτά δεν επαρκεί για μια διαρκή τοπική ανάπτυξη και ευημερία. Το μέλλον διακυβεύεται από την τάση των νεοτέρων να εγκαταλείψουν το χωριό τους, προφασιζόμενοι διάφορες αιτιολογίες, με κυριότερη αυτή της απασχόλησης.
 Η Αγιάσος ανήκει στις περιοχές εκείνες που εμφανίζουν μεγάλη αναπτυξιακή υστέρηση, διαθέτουν ένα ελάχιστο όριο κρίσιμης μάζας επιχειρηματικού δυναμικού και υποδομών, και μειονεκτούν σημαντικά από πλευράς ανθρώπινων πόρων. Η χάραξη οποιασδήποτε πολιτικής ανάπτυξης πρέπει να λαμβάνει υπόψη της τις ιδιαιτερότητες του τόπου, το δυναμικό του παραγωγικού ιστού και τη διεύρυνση της ανταγωνιστικότητας.
 Το μέχρι τώρα πλαίσιο των κρατικών παρεμβάσεων είχε ως σημείο εκκίνησης την ενίσχυση των αρμοδιοτήτων των τοπικών φορέων, οι οποίες όμως δεν συνοδεύτηκαν από ανάλογη κατανομή των κονδυλίων. Οι μεταρρυθμίσεις έπεσαν στο κενό, επειδή δεν βασίστηκαν σε ένα μακροχρόνιο και ρεαλιστικό σχεδιασμό, ενώ η φιλοσοφία τους είχε αποσπασματικό χαρακτήρα. Ακόμα και οι υποδομές που ήταν απαραίτητες για την εφαρμογή ενός τέτοιου φιλόδοξου σχεδίου δεν ήταν κατάλληλες, καθώς απουσίαζε η τηλεπικοινωνιακή εξέλιξη, η εξάπλωση των νέων τεχνολογιών, η εξειδίκευση του εργατικού δυναμικού και η χάραξη εταιρικών οργανωτικών σχημάτων. Η ευρωπαϊκή πολιτική δεν συνάδει με το ρυθμό αλλαγής συνηθειών και τρόπων σκέψης των εργαζομένων, οι οποίοι ανάλωσαν το μεγαλύτερο μέρος των επιδοτήσεων σε ενέργειες μη επενδυτικού χαρακτήρα. Τα προγράμματα δεν έλαβαν υπόψη τις πραγματικές ανάγκες των κατοίκων και έγιναν απροσπέλαστα σε αυτούς λόγω των δαιδαλωδών γραφειοκρατικών διαδικασιών. Η αξιοποίησή τους έγινε επάγγελμα για


text:
κάποιες ιδιωτικές εταιρείες και οι τελικοί αποδέκτες δεν καρπώθηκαν παρά ένα ελάχιστο τμήμα τους.
 Οι διαρθρωτικές αλλαγές έμειναν κενό γράμμα και τα οφέλη από την εξάπλωση των νέων τεχνολογιών, η ανάπτυξη επιχειρηματικών πρωτοβουλιών, στρατηγικών δικτύων και νέων υπηρεσιών, εξανεμίστηκαν.
 Η εκπαίδευση, απαραίτητο συστατικό οποιασδήποτε αλλαγής, ο μετασχηματισμός της γενικότερης κουλτούρας του πληθυσμού και η καλλιέργεια της καινοτομικότητας αδρανοποιήθηκαν.
 Στα βήματα της κρατικής ακαμψίας η ιδιωτική πρωτοβουλία περισσότερο κερδοσκοπεί παρά θέτει τις βάσεις για συνεχή πρόοδο. Εγκλωβισμένη στην ακρίβεια των μεταφορών, στα υψηλά και ασύμφορα ημερομίσθια, στις μικροιδιοκτησίες, στην φοροεισπρακτική πολιτική του κράτους απομακρύνθηκε από την περιοχή της Λέσβου προς άγραν νέων ευκαιριών.
 Η κοινωνική προστασία και αλληλεγγύη, το κοινωνικό κράτος, που θα οδηγούσε στη σταθεροποίηση και ανάπτυξη, κατέρρευσε υπό το βάρος της οικονομικής ανεπάρκειας και πρώτα θύματα της κατάστασης αυτής υπήρξαν οι απομακρυσμένες αγροτικές περιοχές, μια από τις οποίες είναι και η Αγιάσος.
 Τα αποτελέσματα της έρευνας σκιαγραφούν το δυναμικό της Αγιάσου με σκοπό να αποτελέσουν βάση, πάνω στην οποία θα σκεδαστούν μελλοντικές παρεμβάσεις.
 Στη μεγάλη τους πλειοψηφία οι συμμετέχοντες στην έρευνα ήταν απόφοιτοι δευτεροβάθμιας εκπαίδευσης, έγγαμοι με παιδιά. Η πλειοψηφία των κατοίκων δεν μιλάει καμία ξένη γλώσσα , δεν γνωρίζει το χειρισμό ηλεκτρονικών υπολογιστών και δεν έχει παρακολουθήσει προγράμματα επαγγελματικής κατάρτισης . Παρόλα αυτά παρατηρείται εντονότατη η επιθυμία τους για εκμάθηση ξένων γλωσσών.
 Οι πλήρως απασχολούμενοι κάτοικοι έχουν ολοκληρώσει τη δευτεροβάθμια εκπαίδευση, γνωρίζουν σε καλό επίπεδο την αγγλική γλώσσα, αλλά δεν έχουν συμμετάσχει ποτέ σε κανένα πρόγραμμα επαγγελματικής κατάρτισης και δεν γνωρίζουν το χειρισμό ηλεκτρονικών υπολογιστών. Το μεγαλύτερο μέρος των πλήρως απασχολούμενων δηλώνει ότι ο τρόπος με τον οποίο βρήκε εργασία ήταν συνέπεια της εκπαίδευσης και κατάρτισής τους. Θεωρεί όμως ότι για να μπορέσει να
 εξελιχθεί επαγγελματικά, θα πρέπει να καταρτιστεί και να επιμορφωθεί στις δημόσιες σχέσεις.
 Το μεγαλύτερο τμήμα των ημιαπασχολούμενων έχει ανάλογο μορφωτικό υπόβαθρο με αυτό των πλήρως απασχολούμενων, εντούτοις οι περισσότεροι απασχολούνται κυρίως σε εποχικά επαγγέλματα, λόγω του ότι δεν μπόρεσαν να εισαχθούν σε εργασιακούς χώρους με πλήρη ωράρια.
 Οι άνεργοι ανήκουν σε μικρότερες ηλικιακές κατηγορίες (21-25) και έχουν οικογένεια. Το μορφωτικό τους επίπεδο περιορίζεται κυρίως σε σπουδές πρωτοβάθμιας και δευτεροβάθμιας εκπαίδευσης. Οι ίδιοι αποδίδουν την παρούσα εργασιακή τους κατάσταση στην έλλειψη προσόντων, η οποία αποτελεί βασικό λόγο για την αδυναμία ενσωμάτωσής τους στην παραγωγική διαδικασία.
 Η ικανοποίηση των κατοίκων από την εργασία τους είναι αρκετά υψηλή κυρίως στα άτομα 41-45 ετών. Αντίθετα, οι μικρότερες ηλικιακές κατηγορίες είναι λιγότερο ικανοποιημένες από την εργασία τους. Μια πιθανή εξήγηση για το παραπάνω εύρημα είναι ότι οι μεγαλύτεροι εργαζόμενοι ειδικά αυτοί με υψηλό μορφωτικό επίπεδο έχουν ήδη αποκτήσει μια επαγγελματική ταυτότητα και έχουν καθιερωθεί σε ένα συγκεκριμένο εργασιακό τομέα, κάτι που δεν συμβαίνει με τους νεότερους, οι οποίοι βρίσκονται ακόμη στη διαδικασία συλλογής επαγγελματικών εμπειριών.
 Διαφορετική είναι η τάση των κατοίκων σχετικά με τη διάθεσή τους για περαιτέρω επαγγελματική κατάρτιση. Πιο πρόθυμες για μετεκπαίδευση είναι οι νεότερες ηλικιακές κατηγορίες και με χαμηλό μορφωτικό επίπεδο, οι οποίες τη θεωρούν απαραίτητο εφόδιο, για να ανταπεξέλθουν στις απαιτήσεις της αγοράς εργασίας, ώστε να μπορέσουν να ανελιχθούν στην κλίμακα επαγγελματικής ιεραρχίας.
 Τέλος, περισσότερο


text:
«ανοιχτοί» στο ενδεχόμενο για επαγγελματική και γεωγραφική κινητικότητα εμφανίζονται οι νεότεροι κάτοικοι της περιοχής, που ως επί το πλείστον είναι άνεργοι και με χαμηλό μορφωτικό επίπεδο, ευελπιστώντας ότι η αλλαγή τόπου κατοικίας και η μετακίνησή τους προς τα μεγαλύτερα αστικά κέντρα θα συμβάλει σημαντικά στην προσωπική και επαγγελματική τους εξέλιξη. Οι απόψεις όμως των μεγαλύτερων ηλικιακών κατηγοριών διαφοροποιούνται σημαντικά. Οι περισσότεροι θεωρούν ότι ο τόπος τους είναι αυτάρκης και ότι δεν θα τον εγκατέλειπαν λόγω του συναισθηματικού δεσμού που βιώνουν και με την πατρίδα τους, αλλά και με τους συντοπίτες τους. Ωστόσο, υπάρχει μια σημαντική μερίδα της ίδιας κατηγορίας που, ενώ εμφανίζεται θεωρητικά πρόθυμη για την αλλαγή τόπου κατοικίας, εντούτοις δεν αποτολμά να υλοποιήσει μια τέτοια απόφαση, λόγω της ανασφάλειας που συνεπάγεται κάθε νέα αρχή.
 Το μόνιμο εργατικό δυναμικό της Αγιάσου είναι χαμηλού ή μέσου μορφωτικού επιπέδου με ελλιπή γνώση ξένων γλωσσών, άγνοια σχετικά με τη χρήση νέων τεχνολογιών, με αυξημένες οικογενειακές υποχρεώσεις, με επαγγελματική εμπειρία, που απλώς ανακυκλώνει φθίνουσες μορφές απασχόλησης και με διάθεση για κινητικότητα (επαγγελματική/γεωγραφική), η οποία όμως σπάνια υλοποιείται.
 Ποια είναι όμως τα σημεία εκείνα που λειτουργούν θετικά, όσον αφορά την ποιότητα ζωής; Η έρευνα κατέδειξε ότι μπορούν να ενταχθούν σε τέσσερις παράγοντες: πολιτισμός, κοινωνικά δίκτυα, περιβάλλον και έλλειψη άγχους. Οι κάτοικοι της Αγιάσου στο σύνολό τους θεωρούν ότι ο τόπος τους προσφέρει δυνατότητες για συμμετοχή σε πολιτιστικά δρώμενα, έχει επαρκή καλλιτεχνική δραστηριότητα, εκπαίδευση και ανέσεις ζωής. Οι Αγιασώτες είναι προσαρμοσμένοι στις ιδιαίτερες συνθήκες του τόπου τους, νιώθουν ασφαλείς, χωρίς άγχος και διαθέτουν αρκετό ελεύθερο χρόνο και αγαθά. Οι περισσότεροι θεωρούν ότι ο τόπος τους είναι αυτάρκης και ότι δεν θα τον εγκατέλειπαν λόγω του συναισθηματικού δεσμού που βιώνουν για την πατρίδα τους και τους συντοπίτες τους. Ωστόσο, υπάρχει μια σημαντική μερίδα που, ενώ εμφανίζεται θεωρητικά πρόθυμη για την αλλαγή τόπου κατοικίας, εντούτοις δεν αποτολμά να υλοποιήσει μια τέτοια απόφαση, δηλώνοντας αβέβαια για τη νέα αρχή που τους επιφυλάσσει καθετί καινούριο. Η θρησκευτικότητα είναι καταλυτικός παράγοντας για την αντιμετώπιση των δυσκολιών. Το απαράμιλλο φυσικό περιβάλλον, το γεγονός ότι οι περισσότεροι διαθέτουν ιδιόκτητη κατοικία, ακίνητη περιουσία και αυτοκίνητο, το σχετικά φτηνό κόστος ζωής και η ποιότητα της εκπαίδευσης μπορούν να ενταχθούν στα υπέρ της διαβίωσης στην Αγιάσο.
 Ίσως, η κοινωνική αλληλεγγύη και οι ισχυροί κοινωνικοί δεσμοί να αποτελούν τους κυριότερους λόγους παραμονής στο χωριό, σε συνδυασμό με την επαρκή πρόσβαση στις πληροφορίες, που θεωρούν ότι έχουν οι κάτοικοι. Συνολικά όσα προαναφέρθηκαν προοιωνίζουν ένα άνετο περιβάλλον κατοικίας, το οποίο όμως, για λόγους που θα εξεταστούν παρακάτω, δεν είναι ικανό να αποτρέψει το μαρασμό και την ερήμωση.
 Στα αρνητικά του τόπου συμβάλλουν παράγοντες όπως η πλημμελής νοσοκομειακή κάλυψη και ιατροφαρμακευτική περίθαλψη, οι προβληματικές συγκοινωνίες, οι ακατάλληλες υποδομές, η ανεπαρκής αντιπροσώπευση κρατικών και κοινωνικών υπηρεσιών, οι ελάχιστες επιλογές διασκέδασης, όπως θέατρο και κινηματογράφος, η αδυναμία χρησιμοποίησης νέων τεχνολογιών, η έλλειψη προσόντων των εργαζομένων, ο κοινωνικός έλεγχος και η απομόνωση όσον αφορά τα πολιτικά τεκταινόμενα. Οι Αγιασώτες θεωρούν ότι οι μηδαμινές ευκαιρίες για συμμετοχή σε προγράμματα επαγγελματικής κατάρτισης και η μειονεκτικότητα της περιοχής τους αποτρέπουν από το να διευρύνουν τους πνευματικούς


text:
τους ορίζοντες, να εκπληρώσουν τις φιλοδοξίες τους και να υλοποιήσουν τα σχέδιά τους. Το επίπεδο μόρφωσης των μονίμων κατοίκων στη συντριπτική του πλειοψηφία δεν υπερβαίνει τη δευτεροβάθμια εκπαίδευση, αντικατοπτρίζοντας την ανικανότητα του τόπου να κρατήσει τους επιστήμονές του. Ακόμη και η εργασιακή ικανοποίηση, ειδικά στους νέους είναι χαμηλή, υποδηλώνοντας την αντίθεση που υπάρχει ανάμεσα στις προοπτικές που θέλουν να δημιουργήσουν οι νέοι για τον εαυτό τους και την καθήλωση σε παραδοσιακά επαγγέλματα και τρόπους παραγωγής.
 Ενδεχομένως να θεωρήσει κανείς ότι τα θετικά και αρνητικά στοιχεία βρίσκονται σε ισορροπία. Όμως η πραγματικότητα διαψεύδει αυτή την εντύπωση. Ο πληθυσμός μειώνεται υποδεικνύοντας ότι οι συγκρουσιακοί παράγοντες εντοπίζονται αλλού. Πραγματικά το μέγεθος της αντίφασης εμφανίζεται στους παρακάτω πίνακες, όπου καταγράφονται οι διαφοροποιήσεις των απόψεων των κατοίκων της Αγιάσου ανά φύλο, ηλικία και μορφωτικό επίπεδο. Οι γυναίκες, οι νέοι και οι κάτοχοι πανεπιστημιακού τίτλου σπουδών είναι λιγότερο ικανοποιημένοι από την προοπτική μόνιμης παραμονής τους στην Αγιάσο και αποτελούν την πληθυσμιακή εκείνη ομάδα που προτίθεται να εγκαταλείψει το χωριό τα επόμενα χρόνια. Το γεγονός αυτό θα είναι καταστροφικό και θα προκαλέσει αλυσιδωτές αντιδράσεις, εάν δεν ληφθούν τα απαραίτητα μέτρα.
 Πίνακας 13: Διαφοροποιήσεις των απόψεων των κατοίκων της Αγιάσου ανά φύλο
 Ικανοποιημένοι από την ιατροφαρμακευτική περίθαλψη Φτηνό κόστος ζωής Έχω δυνατότητα να αρθρώσω πολιτικό λόγο Υπάρχει πληθώρα κοινωνικών υπηρεσιών Επαρκής εκπαίδευση
 Γυναίκες Περισσότερο ικανοποιημένες Λιγότερο ικανοποιημένες Λιγότερο ικανοποιημένες Περισσότερο ικανοποιημένες Περισσότερο ικανοποιημένες
 Άνδρες Λιγότερο ικανοποιημένοι Περισσότερο ικανοποιημένοι Περισσότερο ικανοποιημένοι Λιγότερο ικανοποιημένοι Λιγότερο ικανοποιημένοι
 Πίνακας 14:Διαφοροποιήσεις των απόψεων των κατοίκων της Αγιάσου ανά ηλικία
 Περισσότερο ικανοποιημένοι
 Λιγότερο ικανοποιημένοι
 Επαρκής ιατροφαρμακευτική περίθαλψη 69-74 27-32
 Ποικιλία επιλογών ψυχαγωγίας και διασκέδασης 69-74 27-32
 Ο τόπος μου, μου παρέχει όλες τις ανέσεις 69-74 15-20
 Ικανοποιητικές ευκαιρίες μόρφωσης και εκπαίδευσης 69-74 51-56
 Μειωμένη εγκληματικότητα/ αίσθημα ασφάλειας 57-62 15-20
 Υπάρχει πληθώρα κοινωνικών υπηρεσιών 69-74 33-38
 Με ενοχλεί ο έντονος κοινωνικός έλεγχος 45-50 15-20
 Έντονο το αίσθημα αλληλεγγύης 63-68 27-32
 Υπάρχει επάρκεια αγαθών >75 15-20
 Πίνακας 15:Διαφοροποιήσεις των απόψεων των κατοίκων της Αγιάσου ανά μορφωτικό επίπεδο
 Επαρκής ιατροφαρμακευτική περίθαλψη Απόφοιτοι Δημοτικού Απόφοιτοι Τριτοβάθμιας Εκπαίδευσης
 Ο τόπος μου, μου παρέχει όλες τις ανέσεις Απόφοιτοι Δημοτικού Μεταλυκειακές σπουδές
 Ικανοποιητικές ευκαιρίες μόρφωσης και εκπαίδευσης Μερικές τάξεις του Δημοτικού Απόφοιτοι τριτοβάθμιας εκπαίδευσης
 Οι κοινωνικοί δεσμοί στον τόπο μου είναι τόσο ισχυροί που υπερσκελίζουν κάθε υστέρηση Μερικές τάξεις του Δημοτικού Μεταλυκειακές σπουδές/ Απόφοιτοι Τριτοβάθμιας Εκπαίδευσης
 Ικανοποιητική πρόσβαση στις πληροφορίες Απόφοιτοι Δημοτικού Απόφοιτοι Γυμνασίου
 Οι σχέσεις μεταξύ των συντοπιτών μου είναι ειλικρινείς και φιλικές Απόφοιτοι Δημοτικού Μεταλυκειακές σπουδές
 Με ενοχλεί ο έντονος κοινωνικός έλεγχος Απόφοιτοι Δημοτικού Απόφοιτοι Λυκείου / Μεταλυκειακές σπουδές
 Στον τόπο μου υπάρχει επαρκής ποιότητα και ποικιλία εκπαίδευσης Απόφοιτοι Δημοτικού Μεταλυκειακές σπουδές/ Απόφοιτοι Τριτοβάθμιας Εκπαίδευσης
 Υπάρχει επάρκεια αγαθών και ποικιλία προϊόντων στην αγορά του τόπου κατοικίας μου Απόφοιτοι Δημοτικού Μεταλυκειακές σπουδές
 20) ΠΡΟΤΕΙΝΟΜΕΝΑ ΜΕΤΡΑ
 • Δημιουργία ταξιδιωτικών οδηγών και προώθησή τους σε μεγάλους ταξιδιωτικούς οίκους της Ελλάδας και του Εξωτερικού.
 • Ανάδειξη φυσικού και πολιτιστικού πλούτου της περιοχής, επιδότηση ξενοδοχειακών μονάδων, δημιουργία υπηρεσιών πληροφορικής- τηλεματικής για τουριστικούς σκοπούς.
 • Αξιοποίηση των εκατοντάδων ακατοίκητων σπιτιών για την δημιουργία παραδοσιακών ξενώνων.
 • Διαφημιστική προβολή της πολιτισμικής κληρονομιάς.
 • Αναβάθμιση πολιτιστικού περιβάλλοντος,


text:
το οποίο τείνει να αλωθεί από στοιχεία ξένα προς την παράδοση της Αγιάσου.
 • Διοργάνωση πολιτιστικών εκδηλώσεων το χειμώνα, δεδομένου ότι όλα τα δρώμενα λαμβάνουν χώρα μόνο κατά το καλοκαίρι.
 • Μορφωτικές και πολιτιστικές ανταλλαγές νέων και θέσπιση υποτροφιών.
 • Ίδρυση αγροτουριστικών μονάδων και παράλληλη ενίσχυση του θρησκευτικού τουρισμού, με ιδιαίτερη προβολή του Ιερού Προσκυνήματος της Παναγίας της Αγιάσου.
 • Δημιουργία εναλλακτικών μορφών τουρισμού και συμβουλευτικών υπηρεσιών με σκοπό την ανάπτυξη θεαματικών μορφών τουρισμού (π.χ. x-treme sports, δημιουργία απαραίτητων υποδομών για αγώνες μοτοσικλετιστών).
 • Συμπράξεις και ανάπτυξη δικτύων μεταξύ των τουριστικών επιχειρήσεων.
 • Ανάπτυξη και έμφαση στη δωδεκάμηνη τουριστική περίοδο (θεραπευτικός τουρισμός), με σκοπό την οικονομική ανάπτυξη του τόπου.
 • Έμφαση στον ανταγωνισμό ανάμεσα στα κέντρα τουρισμού υγείας και στα άλλα τουριστικά θέρετρα που βρίσκονται στις παραλίες ή στα όρη των χωρών του εξωτερικού και προσφέρουν φθηνότερα πακέτα διακοπών με εναλλακτικές ευκαιρίες αναψυχής.
 • Ανάπτυξη φαρμών υγείας γνωστές και ως τόποι τουρισμού υγείας, οι οποίοι έχουν αντικαταστήσει σε σημαντικό βαθμό τα κέντρα ιαματικού τουρισμού.
 • Συνεχής προβολή της Αγιάσου, του πολιτισμού της, της παράδοσης και των προϊόντων της από τα Μέσα Μαζικής Επικοινωνίας.
 Βελτίωση και Ανάπτυξη Κοινωνικών Υπηρεσιών
 • Βελτίωση των οδικών δικτύων και επιδότηση συγκοινωνιών.
 • Κοινωνική στήριξη των ασθενέστερων και ενίσχυση του κοινωνικού κεφαλαίου του τόπου.
 • Παροχή ίσων ευκαιριών σε άνδρες και γυναίκες.
 • Απλοποίηση των γραφειοκρατικών διαδικασιών για την υλοποίηση προγραμμάτων και πρόσβαση σε αυτά από τους ενδιαφερόμενους.
 • Ενίσχυση της μεταποιητικής βιομηχανίας.
 • Στενότερη συνεργασία με συμβουλευτικές υπηρεσίες (Κέντρο Πρόληψης Ναρκωτικών, Κ.Δ.Α.Υ., Κ.Ε.Σ.Υ.Π.) για τη διοργάνωση ενημερωτικών σεμιναρίων.
 • Συνεργασία με δήμους της Λέσβου και της υπόλοιπης Ελλάδας με σκοπό την ανταλλαγή αναπτυξιακών ιδεών.
 • Να ενισχυθεί η ωριμότητα και η αποτελεσματικότητα στις διαδικασίες της διοίκησης, της προετοιμασίας, του σχεδιασμού, της εφαρμογής και της διαχείρισης προγραμμάτων σε «τοπικό-μικροπεριφερειακό επίπεδο».
 • Παροχή βασικών υπηρεσιών προς τον αγροτικό πληθυσμό και την αγροτική οικονομία του τόπου της Αγιάσου. (π.χ. διοργάνωση διαγωνισμών, εκθέσεων, επίδειξη πιλοτικών έργων, κ.λ.π.).
 • Δημιουργία συμβουλευτικών υπηρεσιών και υποστήριξης, συμπεριλαμβανομένων μελετών, σχεδιασμού, έρευνας αγοράς, καθώς και δραστηριότητες συναφείς με την ανάπτυξη γεωργικών προϊόντων (π.χ. έρευνα σχεδιασμού παραγωγής νέων προϊόντων, έρευνα αγοράς προϊόντων, ανάπτυξη συστημάτων διασφάλισης της ποιότητας).
 • Καλύτερη αντιπροσώπευση της Αγιάσου σε νομαρχιακό και κρατικό επίπεδο.
 Μέτρα για Τοπική Ανάπτυξη
 • Αναβάθμιση των τοπικών καλλιεργειών και ανάδειξη όσων μένουν ανεκμετάλλευτες.
 • Εξάλειψη του Φ.Π.Α. για τα παραδοσιακά προϊόντα και έλεγχος του κόστους μεταφοράς τους.
 • Ενίσχυση της γυναικείας επιχειρηματικότητας με συντονισμένες ενέργειες και δράσεις και υπογραφή συμβάσεων για σίτιση μεγάλων ομάδων (φοιτητές, συνέδρια).
 • Ενίσχυση των νέων επαγγελματιών χωρίς χρονοβόρες διαδικασίες.
 • Επιδότηση κατοικίας.
 • Εμπορικές σχέσεις συνεργασίας με μεγάλα αστικά κέντρα της Μ.Ασίας (Σμύρνη, Έφεσος, κ.λ.π.).
 • Ενίσχυση ενδογενούς δυναμικού.
 • Δημιουργία περιπτέρων σε μεγάλες εκθέσεις της Ελλάδας (π.χ. Διεθνής Έκθεση Θεσσαλονίκης) και του εξωτερικού.
 • Σεμινάρια για απόκτηση επιχειρηματικής συνείδησης, τα οποία θα βοηθήσουν στη συστηματική παραγωγή αγνών προϊόντων, την τυποποίηση και τη δημιουργία επιχειρήσεων, που θα απευθύνονται σε νέες αγορές και θα διαθέτουν τα προϊόντα τους σε ανταγωνιστικές τιμές.
 • Να αποθαρρυνθεί η εισαγωγή προϊόντων που είναι ανταγωνιστικά προς τα παραδοσιακά.


text:
(Ειδικά στους τομείς της ξυλογλυπτικής και αγγειοπλαστικής).
 • Δημιουργία βιομηχανικής μονάδας επεξεργασίας του ελαιοκάρπου με σύγχρονες προδιαγραφές (τυποποίηση, εμπορία ελαιολάδου, βρώσιμες ελιές) καθώς και επεξεργασία των καστάνων (παραγωγή αλεύρου πολυτελείας, μπισκότων, γλυκών) και αξιοποίηση πολλών φρούτων (κονσερβοποίηση φρούτων, γλυκά, μαρμελάδες).
 • Δημιουργία σύγχρονου γηροκομείου για τους υπερήλικες.
 • Δημιουργία συνεδριακού κέντρου ιδίως κατά τους μήνες που η τουριστική κίνηση στην Αγιάσο είναι ανύπαρκτη ή μειωμένη.
 • Ανάπτυξη βιομηχανικής επεξεργασίας του ξύλου για ξυλεία οικοδομής, επίπλου και χαρτοποίησης.
 • Επέκταση της κτηνοτροφίας σε νέες περιοχές που είναι αντιοικονομικές.
 • Μεγαλύτερη έμφαση στην οργάνωση και τη σωστή τουριστική συνείδηση, ούτως ώστε να αποφευχθεί ο καιροσκοπισμός και η προχειρότητα, αφού η «βιομηχανία των ξένων» είναι μια σπουδαία πηγή εσόδων για τους περισσότερους κατοίκους.
 • Καθαριότητα του χωριού, κυρίως κατά του καλοκαιρινούς μήνες, αφού οι ρυπαντικοί συντελεστές αυξάνονται επικίνδυνα τη συγκεκριμένη περίοδο.
 Βελτίωση Εκπαίδευσης /Κίνητρα για νέους
 • Οργάνωση προγραμμάτων κατάρτισης και εξειδίκευσης σε τομείς σχετικούς με την ιστορική και γεωγραφική ιδιομορφία της Αγιάσου.
 • Συνεργασία με το Πανεπιστήμιο Αιγαίου με σκοπό την οργάνωση θερινών σχολείων, συνεδρίων και σεμιναρίων.
 • Οργάνωση σεμιναρίων επαγγελματικού προσανατολισμού για τους νέους και κατάρτισή τους, ώστε να έχουν πρόσβαση στις απαιτούμενες επαγγελματικές πληροφορίες.
 • Παροχή κινήτρων στη νεολαία για μόνιμη παραμονή στην περιοχή.
 • Ενίσχυση του Αναγνωστηρίου, των τοπικών Πολιτιστικών Συλλόγων (Όλυμπος, Καρναβαλικός, Καβαλαραίων), ώστε να συνεχιστεί και να προβληθεί η παράδοση της Αγιάσου και έξω από αυτήν για την προσέλκυση τουριστών.
 Προηγμένη Τεχνολογία/Εξειδικευμένοι Επιστήμονες
 • Ποιοτική και ποσοτική αναβάθμιση των δημοσίων συγκοινωνιών, αύξηση πεζόδρομων και πεζοδρομίων, βελτιστοποίηση οδικού δικτύου και καλός φωτισμός οδών.
 • Συμμετοχή των πολιτών στην τοπική αυτοδιοίκηση, ανάπτυξη συμβουλίων γειτονιάς, σύνδεση πολιτών με διαδικασίες λήψης αποφάσεων και εθελοντισμός
 • Οικογενειακή συμβουλευτική και υποστήριξη
 • Επένδυση χρημάτων σε δραστηριότητες μέσα στην κοινότητα και αποφυγή εξαγωγής οικονομικών πόρων (π.χ ανάπτυξη καλών τοπικών αγορών)
 • Ποικιλία στην προσφορά εργασίας και αύξηση μισθών
 • Αισθητική αναβάθμιση της γειτονιάς η οποία πρέπει να είναι αυτόνομη τόσο εμπορικά, όσο και οικιστικά.
 • Δια βίου εκπαίδευση και δυνατότητες επαγγελματικής κατάρτισης.
 • Ενίσχυση της τοπικής κοινωνίας.
 • Αξιοποίηση ενεργειακών πόρων της περιοχής
 • Δημιουργία πολιτιστικού κέντρου ( σε αντίθεση με τη δημιουργία απλώς εμπορικών κέντρων).
 • Αναβάθμιση κοινωνικών υπηρεσιών και διοικητικής υποδομής.
 • Χορήγηση υποτροφιών από τοπικούς φορείς σε μαθητές και ενίσχυση της έννοιας χορήγησης.
 • Αξιοποίηση οικοδομημάτων και του Δήμου
 • Εξάπλωση των προηγμένων τεχνολογικά μέσων με έμφαση στην πληροφορική και τις τηλεπικοινωνίες.
 • Πρόσληψη εξειδικευμένων επιστημόνων, οι οποίοι θα έχουν ως σκοπό την βολιδοσκόπηση νέων αγορών (Αμερικής, Ασίας) για την προώθηση των τοπικών προϊόντων.
 • Πρόσληψη εξειδικευμένου επιστημονικού προσωπικού, το οποίο θα διαδραματίσει το ρόλο του market maker (προαγωγή και προώθηση προϊόντων και υπηρεσιών, υπεύθυνος τουριστικής προβολής, αρμόδιος για την εξεύρεση νέων αγορών κ.λ.π.).
 • Ανάπτυξη συστημάτων ηλεκτρονικού εμπορίου και ηλεκτρονικής ανταλλαγής δεδομένων, πληροφοριών και εμπειριών, διασύνδεση με internet και intranet, με σκοπό την προσέλκυση νέων και περισσότερων πελατών και την αποτελεσματικότερη επικοινωνία και συνεργασία των τουριστικών επιχειρήσεων (π.χ. μεταξύ Δήμου Καλλονής και Δήμου Αγιάσου).
 • Ίδρυση Γραφείου Πληροφοριών (Information Office) για την πληροφόρηση, ενημέρωση και εξυπηρέτηση των τουριστών, σχετικά με


text:
ξενοδοχεία, εστιατόρια, μεταφορές/δρομολόγια, αξιοθέατα.
 • Έλεγχος των τιμών και υπηρεσιών δεδομένου ότι η Αγιάσος έχει ακριβότερες τιμές ακόμη και από μεγάλες αστικές περιοχές. Π.χ. Μακεδονίας.
 • Ανάπτυξη εμπορικών σχέσεων όχι μόνο με την Αθήνα, αλλά κυρίως και με τη Βόρεια Ελλάδα.
 • Αύξηση των επιλογών διασκέδασης/ψυχαγωγίας (θέατρο, κινηματογράφος), για τους νέους.
 • Προσέλκυση ιδιωτικών και κρατικών φορέων, π.χ. Τράπεζες, και βελτίωση των ήδη υπαρχόντων.
 • Ίδρυση νοσοκομειακής μονάδας και κέντρου φροντίδας ηλικιωμένων.
 • Στενότερες σχέσεις των δημοτικών αρχών με οργανώσεις Αγιασωτών στην Ελλάδα και το Εξωτερικό.
 • Δραστηριοποίηση μη κρατικών φορέων, π.χ. εκκλησία, και επαφές με περιβαλλοντικές οργανώσεις π.χ. GREEN PEACE για τη δημιουργία άγριας πανίδας και χλωρίδας.
 Πέρα από τις παραπάνω γενικές πολιτικές που διατυπώθηκαν και που στοχεύουν στη βελτίωση των πρακτικών δράσης για τοπική ανάπτυξη θα πρέπει να ληφθούν υπόψη και οι διαδικασίες αυτές που δημιουργούν την ανάγκη για μια συντονισμένη και σφαιρική πολιτική καταπολέμησης φαινομένων που οδηγούν στον κοινωνικό αποκλεισμό. Μια πολιτική, που στο μεγαλύτερο μέρος της θα πρέπει να στηρίζεται στην ενεργοποίηση των Λιγότερο Ευνοημένων Ομάδων. (Χτούρης Σ., 1993). Σύμφωνα με το πρόγραμμα Poverty 3, oι κυριότερες στρατηγικές μιας τέτοιας πολιτικής είναι:
 1. Οικονομική επανένταξη των ΛΕΟ μέσα από κλασικούς και εναλλακτικούς δρόμους κοινωνικής και οικονομικής συμμετοχής.
 2. Ανάπτυξη οικονομικών δραστηριοτήτων από τις ΛΕΟ, και ειδικότερα δημιουργία ενός επιχειρηματικού πνεύματος, καθώς επίσης καλλιέργεια μιας κουλτούρας της οικονομικής συμμετοχής και δραστηριοποίησης.
 3. Υποστήριξη των ατόμων και των οικογενειών που κινδυνεύουν άμεσα από τη φτώχεια και τον κοινωνικό αποκλεισμό.
 4. Βελτίωση της γνώσης για τα ειδικά προβλήματα της φτώχειας και του κοινωνικού αποκλεισμού που συναντώνται στο Δήμο της Αγιάσου.
 5. Σύνδεση της συμβουλευτικής και κοινωνικής υποστήριξης των ΛΕΟ με συγκεκριμένα προγράμματα εκπαίδευσης και εξειδίκευσης.
 6. Ενεργοποίηση του οικογενειακού περιβάλλοντος και των σχέσεων οικογενειακής συμπαράστασης για την υποστήριξη των επαγγελματικών και επιχειρηματικών δραστηριοτήτων των ΛΕΟ.
 7. Δημιουργία σταθερών θεσμικών πλαισίων που με τη μορφή κέντρων επικοινωνίας - συνεργασίας των ΛΕΟ θα μπορούν μακροπρόθεσμα να αντιμετωπίζουν το πρόβλημα της φτώχειας και του κοινωνικού αποκλεισμού σε τοπικό επίπεδο.
 8. Ενεργοποίηση των κεντρικών κρατικών θεσμικών για τη συμμετοχή τους με τρόπο ευέλικτο στις ενέργειες των τοπικών προγραμμάτων, που αντιμετωπίζουν την φτώχεια και τον κοινωνικό αποκλεισμό.
 9. Δημιουργία δικτύων επικοινωνίας μεταξύ των ΛΕΟ, των τοπικών θεσμών και άλλων ενδιαφερομένων με σκοπό τη συνολική διαφάνεια και παρουσία του προγράμματος της φτώχειας στην τοπική και υπερτοπική κοινωνία. (Χτούρης Σ., 1993)
 Αναρτήθηκε από Stratos Papanis στις 7:26:00 μ.μ.
 Ετικέτες Έρευνα για την ποότητα ζωής και την απασχόληση στην Αγιάσο-Λέσβου


text:
Κάρτες απεριορίστων διαδρομών 2020-2021 – peyoaed
 συντάκτης ΠΕΥ ΟΑΕΔ · Δημοσιεύτηκε 24/01/2020 · Ενημερώθηκε 24/01/2020
 Σας γνωστοποιούμε ότι σύμφωνα με τη νέα σύμβαση που συνάφθηκε μεταξύ Α.Δ.Ε.Δ.Υ. – Ο.Α.Σ.Α. για το διάστημα Ιανουάριος 2020 – Ιανουάριος 2021 για τις ηλεκτρονικές κάρτες απεριορίστων διαδρομών, θα χορηγηθούν στα φυσικά μέλη της Α.Δ.Ε.Δ.Υ. (εγγεγραμμένα σε Συλλόγους – Σωματεία, Ομοσπονδίες), καθώς και στα μέλη του οικογενειακού τους περιβάλλοντος, οι κάρτες σύμφωνα με τα παρακάτω:
 Όσοι για πρώτη φορά θέλουν να αποκτήσουν την προαναφερόμενη ηλεκτρονική κάρτα θα πρέπει να προσέλθουν σε κάποιο εκδοτήριο Ο.Α.Σ.Α. και να ζητήσουν από τον υπάλληλο να τους χορηγήσει αυτήν την κάρτα χωρίς φόρτιση. Καλούνται, επιπλέον, να ενημερώσουν τον υπάλληλο ότι θα τη χρησιμοποιήσουν ως ετήσια ή εξαμηνιαία κάρτα απεριορίστων διαδρομών και ότι- μέσω του συνδικάτου τους- θα τη φορτώσουν με επιδότηση, σύμφωνα με τη σύμβαση Α.Δ.Ε.Δ.Υ. – Ο.Α.Σ.Α. Στη συνέχεια, αφού επιδώσουν στον υπάλληλο το ΑΜΚΑ τους και επιδείξουν την αστυνομική τους ταυτότητα ή το διαβατήριό τους, ο υπάλληλος θα τους φωτογραφίσει, θα τους ζητήσει έναν οκταψήφιο αριθμό ως pin και θα τους δώσει χωρίς καμιά οικονομική επιβάρυνση το έντυπο της ηλεκτρονικής κάρτας. Υπενθυμίζουμε ότι αυτό το οκταψήφιο pin είναι απαραίτητο για την επανάκτηση της κάρτας από τον ΟΑΣΑ σε περίπτωση απώλειάς της.
 Όλοι όσοι ανήκουν στην προηγούμενη κατηγορία αλλά και όσοι είναι ήδη κάτοχοι ηλεκτρονικής κάρτας που λήγει το επόμενο διάστημα και επιθυμούν την επαναφόρτιση της, θα πρέπει να προσκομίσουν στο γραφείο της ΠΕΥ ΟΑΕΔ:
 1. τον αριθμό της ηλεκτρονικής τους κάρτας καθώς και 2. το χρηματικό ποσό που αναλογεί για το επόμενο διάστημα που επιθυμούν να έχει ισχύ η κάρτα τους.
 Σημειώνουμε ότι η φόρτιση της κάθε ηλεκτρονικής κάρτας γίνεται πάντα σε χρόνο πριν τη λήξη της προηγούμενης φόρτισής της. Η νέα φόρτιση θα ξεκινήσει αμέσως με τη λήξη της προηγούμενης φόρτισης. Οι κάτοχοι όλων των καρτών μεταβαίνουν στη συνέχεια στο πλησιέστερο αυτόματο μηχάνημα έκδοσης εισιτηρίων για να προβούν στις κινήσεις φόρτισης και επαναφόρτισης ηλεκτρονικών καρτών.
 Σύμφωνα με τη νέα σύμβαση Α.Δ.Ε.Δ.Υ. – Ο.Α.Σ.Α και την έκπτωση της ΠΕΥ ΟΑΕΔ οι τιμές επαναφόρτισης διαμορφώνονται ως εξής:
 Ονομαστικής αξίας 330€ – έκπτωση 15% = 280,50 € Έκπτωση ΠΕΥ ΟΑΕΔ 10,50 € ΤΕΛΙΚΟ ΚΟΣΤΟΣ 270 ευρώ
 Ονομαστικής αξίας 170€ – έκπτωση 13% = 147,90 € Έκπτωση ΠΕΥ ΟΑΕΔ 7,90 € ΤΕΛΙΚΟ ΚΟΣΤΟΣ 140 ευρώ
 Αυτές οι ενιαίες κάρτες απεριορίστων διαδρομών ισχύουν για όλα τα μέσα αρμοδιότητας του ΟΑΣΑ: Λεωφορεία, Τρόλλεϋ, Τραμ, Ηλεκτρικό Σιδηρόδρομο, Μετρό (μέχρι Κορωπί), και στην ΤΡΑΙΝΟΣΕ (στο τμήμα Προαστιακού Μαγούλα-Πειραιάς- Κορωπί).
 Δεν ισχύουν στις Λεωφορειακές γραμμές EXPRESS του Αεροδρομίου, στη γραμμή Χ80 και στο τμήμα του Μετρό Κορωπί –Αεροδρόμιο.
 Ονομαστικής αξίας 490€ – έκπτωση 15% = 416,50 € Έκπτωση ΠΕΥ ΟΑΕΔ 1,50 € ΤΕΛΙΚΟ ΚΟΣΤΟΣ 415 ευρώ
 Ονομαστικής αξίας 250€ – έκπτωση 13% = 217,50 € Έκπτωση ΠΕΥ ΟΑΕΔ 2,50 € ΤΕΛΙΚΟ ΚΟΣΤΟΣ 215 ευρώ
 Γεώργιος Καραούλης Άννα Κουρομιχελάκη
 ΑΝΑΚΟΙΝΩΣΗ – ΕΠΟΜΕΝΗ ΠΕΡΙΦΕΡΕΙΑΚΗ ΣΥΝΕΛΕΥΣΗ ΣΤΙΣ 12/11/2014
 συντάκτης Super User · Published 06/11/2014 · Last modified 09/01/2020
 ΧΡΙΣΤΟΥΓΕΝΝΙΑΤΙΚΗ ΚΑΡΤΑ 2015
 συντάκτης Super User · Published 14/12/2015 · Last modified 09/01/2020
 συντάκτης Super User · Published 24/04/2019 · Last


text:
Ανακοινώσεις που αφορούν στο Ταμείο Αλληλοβοήθειας - Ένωση Υπαλλήλων Ο.Α.Ε.Δ. Κρήτης
 Μέλη Ε.Υ. Ο.Α.Ε.Δ. Κρήτης
 Ανακοινώσεις Ε.Υ. Ο.Α.Ε.Δ. Κρήτης
 Αποδελτίωση Ειδήσεων
 Υπηρεσίες Ο.Α.Ε.Δ. στην Κρήτη
 Δημοσιεύσεις συναδέλφων
 Προσφερόμενες υπηρεσίες Ε.Υ. Ο.Α.Ε.Δ. ΚΡΗΤΗΣ
 Ταμείο Ε.Υ. ΟΑΕΔ Κρήτης
 Δ.Σ. Ταμείου Αλληλοβοήθειας
 Ανακοινώσεις που αφορούν στο Ταμείο Αλληλοβοήθειας
 ΤΑΜΕΙΟ ΑΛΛΗΛΟΒΟΗΘΕΙΑΣ ΔΙΟΙΚΗΤΙΚΟΣ ΑΠΟΛΟΓΙΣΜΟΣ ΕΙΣΗΓΗΣΗ ΠΡΟΕΔΡΟΥ ΕΤΟΥΣ 2013
 αναρτήθηκε στις 1 Μαρ 2014, 3:26 π.μ. από το χρήστη ΕΝΩΣΗ ΥΠΑΛΛΗΛΩΝ ΟΑΕΔ ΚΡΗΤΗΣ [ ενημερώθηκε 1 Μαρ 2014, 3:49 π.μ. ]
 Συνάδελφοι καλώς ήρθατε στην ετήσια Γενική Συνέλευση του ΤΑΠ. Χαιρόμαστε για την τιμή που μας έκαναν με την παρουσία τους όλοι οι καλεσμένοι μας.
 Σήμερα συνάδελφοι είμαστε εδώ προκειμένου ψηφίσουμε τα διοικητικά και οικονομικά πεπραγμένα της χρήσης 2013 και στο τέλος της ημέρας μέσω διαλογικής συζήτησης να παρουσιασθούν οι απόψεις όλων στα θέματα του Ταμείου μας.
 Όπως όλοι γνωρίζετε και η φετινή χρονιά ήταν δύσκολη και απαιτητική. Μέσα σ’ αυτή την οικονομική τραγωδία και απίστευτη ύφεση το Ταμείο μας λειτούργησε, παρέμεινε ανοικτό διαψεύδοντας τις Κασσάνδρες.
 Το Δ.Σ. εξέτασε από 22/2/13 έως 18/12/13, 417 διαφορετικές περιπτώσεις. Αναλυτικότερα: 124 αιτήσεις συνταξιούχων, 219 αιτήσεις διαγραφών, 11 ειδικά βοηθήματα, 5 βοηθήματα θανάτου και 58 αιτήσεις για κατ’ εξαίρεση εξέταση.
 Συνολικά καταβάλαμε σε 277 δικαιούχους, εφάπαξ βοηθήματα, ειδικά βοηθήματα και επιστροφή εισφορών ύψους 1.5 εκ, δηλ. κατά μέσο όρο έλαβε ο καθένας 5,5 χιλ ευρώ.
 Οι εισφορές που λάβαμε από τα μέλη μας ανήλθαν σε 984 χιλ.ευρώ / 12 μην = 82.000 ευρώ Μ.Ο. κάθε μήνα., ενώ καταβάλλαμε υποχρεώσεις σε 22 άτομα το μήνα. Τηρήσαμε τη σειρά προτεραιότητας βάσει πρωτοκόλλου. Για τους μεν συνταξιούχους η καταβολή του εφάπαξ έγινε αφού προσκομίστηκε η πράξη συνταξιοδότησης προσωρινή ή οριστική.
 Κάθε μήνα φροντίζαμε να αποστέλλουμε 50% συνταξιούχους και 50% διαγραφέντες τηρώντας την απόφαση που είχαμε λάβει ήδη από το 2012 για ισονομία μεταξύ συνταξιούχων και διαγραφέντων.
 Συνδράμαμε σε 15 περιπτώσεις ασθενειών και σε 5 περιπτώσεις θανάτων, καταβάλλαμε αναλυτικά σε 139 συνταξιούχους, εφάπαξ βοήθημα και 126 διαγραφέντες , επιστροφές εισφορών.
 Τώρα όσον αφορά τους συνταξιούχους διαπιστώσαμε ότι μέσος χρόνος αναμονής από την ημερομηνία αίτησης για τη χορήγηση του εφάπαξ ήταν οι 8 μήνες, αλλά στο μέλλον το διάστημα αυτό θα μεγαλώσει διότι έχουν μειωθεί οι εισφορές στις 60.000 ευρώ. Επιπλέον ο καθένας από αυτούς έλαβε κατά μέσο όρo 9.000 eyr;v εφάπαξ.
 Το Δ.Σ. αναλώθηκε σε πολλές συζητήσεις για το αν θα έπρεπε να τηρήσουμε αυτή την διαδικασία αποπληρωμής και σίγουρα θα αποτελέσει θέμα συζήτησης και στο τέλος της ημέρας.
 Επιπλέον το Δ.Σ. δυσκολεύτηκε ιδιαίτερα κατά την εξέταση των αιτήσεων που ζητούσαν την κατ’εξαίρεση εξέταση τους.
 Συνάδελφοι πολλές φορές ήρθαμε σε δύσκολη θέση διότι δυστυχώς θα έπρεπε να καθυστερήσουμε την εκτέλεση κάποιων προγραμματισμένων πληρωμών κυρίως διαγραφέντων διότι ειδικά σε αυτή την κατηγορία διαπιστώθηκε ότι πολλοί ήταν αυτοί που ήθελαν να προηγηθούν έναντι άλλων.
 Τελικά το Δ.Σ. αποφάσισε να προηγούνται εκείνοι που αντιμετωπίζουν σοβαρό πρόβλημα υγείας.
 Συνάδελφοι από τότε που αρχίσαμε να δεχόμαστε αιτήσεις για κατ’ εξαίρεση εξέταση αιτήσεων διαγραφής άνοιξε ο ασκός του Αιόλου. Βρεθήκαμε στη δύσκολη θέση να πρέπει να κρίνουμε αν όντως είναι αληθινά τα παραστατικά από νοσοκομεία διότι, δυστυχώς συνάδελφοι κάποιοι θέλησαν


text:
να μας εξαπατήσουν. Επιπλέον οι οχλήσεις τηλεφωνικές αλλά και σε προσωπικό επίπεδο ήταν πολύ έντονες. Σε καθημερινή βάση δεχόμαστε πιέσεις που μας αποσπούν και από τα αντικείμενα εργασίας μας. Όλοι μας εξακολουθούμε να εργαζόμαστε κανονικά δεν έχουμε απαλλαχθεί κ από τις υποχρεώσεις απέναντι στο Οργανισμό και στους προϊσταμένους μας.
 Η πραγματικότητα είναι ΜΙΑ....Είδαν ότι από τους 1.071 διαγραφέντες έχουν πληρωθεί οι πρώτοι 500 και τώρα ζητούν ο καθένας από αυτούς να προηγηθεί έναντι των υπολοίπων. Αδιαφορώντας για το υπόλοιπο έργο που προσφέρει το ΤΑΠ.
 Συνάδελφοι η εμπειρία μας έδειξε ότι το 38% των υπαλλήλων του ΟΑΕΔ συνειδητά δεν επιθυμεί να στηρίξει και να προσφέρει ένα χέρι βοήθειας σε κάποιον συνάδελφο που αντιμετωπίζει σοβαρό πρόβλημα υγείας ή σε μια χήρα ή σε έναν συνταξιούχο, αλλά ζητάει αλληλεγγύη από αυτούς που συνεχίζουν και πληρώνουν.
 Τα ενεργά μέλη μας 31/12/2013 είναι 1.732 και τους αξίζουν πολλά συγχαρητήρια διότι δεν εγκατέλειψαν το Ταμείο μας, σε μια δύσκολη πραγματικά οικονομική περίοδο.
 Όσον αφορά το προγραμματισμό των πληρωμών, μέχρι τον Αύγουστο του 2014 είναι προγραμματισμένοι για πληρωμή 49 συνταξιούχοι – αυτοί έχουν προσκομίσει Πράξη Συνταξιοδότησης Προσωρινή ή Οριστική (τα στοιχεία είναι μέχρι 31/12/13).
 Αναμένουμε για 64 ακόμα να προσκομίσουν την Πράξη Συνταξιοδότησης, εκ των οποίων 23 είναι με τις κοινές διατάξεις – η έκδοση της Πράξη Συνταξιοδότησης καθυστερεί περίπου 14 μήνες.
 Υπάρχουν ακόμα περίπου 500 αιτήσεις διαγραφής που θα πρέπει και αυτές να πληρωθούν. Τα στοιχεία δείχνουν ότι αυτοί θα πληρωθούν με πιο αργούς ρυθμούς διότι οι εισφορές έχουν μειωθεί. Ο μέσος χρόνος αναμονής σήμερα είναι οι 28 μήνες και πολύ πιθανόν να ξεπεράσει τους 35 μήνες.
 Το Δ.Σ. δίνει προτεραιότητα στις περιπτώσεις ασθένειας του αρθ. 7. Οπότε κάθε μήνα οι καταστάσεις που στέλνονται στην ALPHA για πληρωμή <<κλειδώνονται>> την τελευταία στιγμή σε συνάρτηση των εισφορών.
 Αυτό προκαλεί παράπονα είτε από συνταξιούχους είτε από διαγραφέντες. Τα μέλη του Δ.Σ. έχουν προβλέψει για την αντιμετώπιση της κρίσης κ του κάθε αιτήματος με έναν ενιαίο, κοινό τρόπο. Οι αποφάσεις λαμβάνονται ΟΜΟΦΩΝΑ.
 Στη συνέχεια θα ήθελα να σας πω για τη συνάντηση με τον κ. Διοικητή που έλαβε χώρα την 26/7/2013. Τα μέλη του Δ.Σ. ενημέρωσαν το κ. Διοικητή για την ιστορία ίδρυσης του Συλλόγου, παρέδωσαν το καταστατικό καθώς και τα οικονομικά στοιχεία του προηγούμενου έτους και έκαναν μια σύντομη παρουσίαση της κατάστασης που επικρατεί αυτή τη στιγμή στο ΤΑΠ εξαιτίας του psi, των μαζικών διαγραφών μελών και αποχωρήσεων λόγω συνταξιοδότησης.
 Τονίστηκε ότι ο στόχος μας είναι να μην διαλύσουμε τον Σύλλογο μας, ότι η πλειοψηφία των συναδέλφων με την ψήφο τους στις τελευταίες εκλογές μας δίνει την δύναμη να συνεχίσουμε και ότι καλό θα ήταν να είχαμε και την έμπρακτη στήριξη της Διοίκησης με μια οικονομική ενίσχυση μιας και δεν μας έχει δοθεί καμία οικονομική βοήθεια μέχρι και σήμερα. Επιβάλλεται να μας βοηθήσετε κ. Διοικητά διότι και εμείς σας έχουμε στηρίξει σε με περίοδο που η δουλεία έχει αυξηθεί περισσότερο από ποτέ με την αύξηση της ανεργίας που έχει ξεπεράσει το ποσοστό του 25%.
 Θα ήταν μια ένδειξη αναγνώρισης για την προσφορά κάθε εργαζόμενου. Ο κ. Διοικητής μας


text:
άκουσε πολύ προσεκτικά, έδειξε ενδιαφέρον και δεσμεύτηκε να εξεταστεί η υπόθεση από τη Νομική Υπηρεσία. Ωστόσο ο καιρός περνούσε και απάντηση παρά τις συνεχόμενες οχλήσεις δεν έχουμε λάβει μέχρι σήμερα.
 Ζητήσαμε να οριστεί ένα νέο ραντεβού πριν το τέλος του έτους και ενώ είχαμε κλείσει για την 29/11/13 - εδώ θα ήθελα να ευχαριστήσω και τους προέδρους των Ομοσπονδιών Διοικητικών και Εκπαιδευτικών Υπαλλήλων που παραβρέθηκαν στην συνεδρίαση μας εκείνη την ημέρα, προκειμένου να μας συνοδεύσουν στη συνάντηση-τελικά τελευταία στιγμή αναβλήθηκε. Έκτοτε δεν έχουμε καμία άλλη πληροφόρηση.
 Στη συνέχεια θα ήθελα να σας ενημερώσω και για τις δικαστικές υποθέσεις με τις οποίες ασχολήθηκε το Δ.Σ. το 2013. Την 3/4/13 , ενώπιον του Ειρηνοδικείου Αθηνών εκδικάστηκε η υπόθεση της Γαλαριώτου που ζητούσε από το ΤΑΠ να της καταβληθεί το ποσό των 3.697,68 ευρώ ως εφάπαξ βοήθημα λόγω συνταξιοδότησης. Η απόφαση του Ειρηνοδικείου Αθηνών ήταν υπέρ του ΤΑΠ, διότι η αγωγή της κρίθηκε αβάσιμη και καταχρηστική. Τον Νοέμβριο θα εκδικάζονταν η υπόθεση της Γιαννοπούλου (παρόμοια με Γαλαριώτη), αλλά αναβλήθηκε λόγω αποχής των δικηγόρων για τον 5/2014.
 Θα πρέπει να αναφέρω ότι πριν 2 εβδομάδες εκδικάστηκε και η υπόθεση εναντίον της Εμπορικής Τράπεζας για την αυθαίρετη και αντισυμβατική αγορά 30.000 τεμαχίων μετοχών της εταιρείας ΙΑΣΩ. Παραβρεθήκαμε και αποδείξαμε ότι η αγορά έγινε χωρίς την έγγραφη εντολή από το Δ.Σ. και σε ποσοστό πάνω από το 10% του διαθέσιμου κεφαλαίου που προορίζονταν για τοποθέτηση σε μια τέτοια επένδυση, βάσει σύμβασης. Μετά από 14 χρόνια, δικαιωθήκαμε. Δεν μπόρεσαν να αποδείξουν το αντίθετο για τα όσα διεκδικούμε. Αναμένουμε την οριστική απόφαση του δικαστηρίου.
 Τέλος όσον αφορά την αγωγή κατά του Ελληνικού Δημοσίου για το Psi ακόμα δεν έχει οριστεί η ημερομηνία εκδίκασης από το Συμβούλιο Επικρατείας .
 Εδώ θα ήθελα να κάνω μια αναφορά στη συμμετοχή του Δ.Σ. στην πρόσκληση του Συλλόγου Φυσικών Προσώπων Ομολογιούχων Ελληνικού Δημοσίου την 22/3/13, έξω από το Συμβούλιο Επικρατείας. Πραγματικά ζήσαμε μια μεγάλη συγκέντρωση διαμαρτυρίας ανταλλάξαμε απόψεις με άλλους που συμπάσχουν με εμάς. Για το λόγο αυτό έχουμε προσκαλέσει κ τη δικηγόρο του Ταμείου μας κ. Κ. Φουντέα προκειμένου να μας ενημερώσει για το αν υπάρχουν εξελίξεις στην υπόθεση μας.
 Μετά από πρόσκληση του συλλόγου Κρήτης, παραβρεθήκαμε στην Ετήσια Γενική Συνέλευση τον 3/13, όταν ξεκίνησε η διαδικασία των διαθεσιμοτήτων πήγαμε στη Λάρισα τον 10/13, προκειμένου να ενημερώνουμε από κοντά τα μέλη μας στην επαρχία. Διατηρούμε επαφή με όλους τους συναδέλφους στέλνοντας με email ανακοινώσεις, πρακτικά, καταστατικό, απολογιστικά συνεδρίων. Έχουμε ενημερώσει τον κόσμο για τα κινητά τηλέφωνα μας ώστε ανα πάσα στιγμή να μπορούν οι συνάδελφοι να μας βρήσκουν.
 Συνάδελφοι, το Δ.Σ. βρίσκεται σε διαρκή εγρήγορση, καταβάλλει μεγάλες προσπάθειες προκειμένου να διατηρήσει τις ισορροπίες. Καλούμε σε ανοιχτή συζήτηση τα Δ.Σ. των Ομοσπονδιών προκειμένου να διεκδικήσουν αυτά που δικαιωματικά μας ανήκουν, να λάβουμε και εμείς οι Υπάλληλοι του ΟΑΕΔ την οικονομική ενίσχυση από τη Διοίκηση – όπως άλλωστε γίνεται με τις λοιπές συνδικαλιστικές οργανώσεις ανά την Ελλάδα.
 Εύχομαι να έχουμε ένα πετυχημένο συνέδριο, να ακουστούν όλες οι απόψεις και να ληφθούν εκείνες οι αποφάσεις που θα διευκολύνουν το έργο που μας έχετε αναθέσει.
 ΑΝΑΚΟΙΝΩΣΗ


text:
08/10/13
 αναρτήθηκε στις 27 Οκτ 2013, 10:46 π.μ. από το χρήστη ΕΝΩΣΗ ΥΠΑΛΛΗΛΩΝ ΟΑΕΔ ΚΡΗΤΗΣ
 Ενόψει της διαδικασίας των διαθεσιμοτήτων – απολύσεων εγγεγραμμένων μελών του Ταμείου Αλληλοβοήθειας Προσωπικού ΟΑΕΔ, τα μέλη του Δ.Σ.- αφού καταδικάζουν αυτή την απόφαση της Κυβέρνησης- , προχωρούν σε ενημέρωση των συναδέλφων σχετικά με το τι προβλέπει το Καταστατικό του Ταμείου για την συγκεκριμένη περίπτωση ή όποια άλλη, που έχει σαν συνέπεια την βίαιη απομάκρυνση μέλους του ΤΑΠ από την εργασία του, χωρίς υπαιτιότητα του.
 Το άρθρο 9 παρ. Δ του Καταστατικού αναφέρει ότι :Σε περιπτώσεις βίαιης απομάκρυνσης μέλους του ΤΑΠ – ΟΑΕΔ από τον Οργανισμό χωρίς υπαιτιότητά του (συνταξιοδοτική διαθεσιμότητα, απόλυση), το μέλος λαμβάνει το 60% του αναλογούντος bonus, εφόσον έχει συμπληρώσει τουλάχιστον (12) ημερολογιακά έτη ως εγγεγραμμένο μέλος.
 Υπάλληλος σε διαθεσιμότητα που διαγράφεται από μέλος τότε μπαίνει στον κατάλογο με τους υπόλοιπους διαγραφέντες και περιμένει στη σειρά του για να πληρωθεί. Αυτό συνεπάγεται ότι δεν έχει τα δικαιώματα που απορρέουν από το άρθρο 7Ο σχετικά με τις περιπτώσεις έκτακτης οικονομικής ενίσχυσης μέλους.
 Tο Ταμείο δύναται να ενισχύσει οικονομικά τα μέλη του σε περίπτωση:
 Α. Σοβαρού ατυχήματος του ιδίου, της ή του συζύγου και των προστατευόμενων τέκνων του.
 Β. Θανάτου μέλους του ΤΑΠ – Ο.Α.Ε.Δ. ή θανάτου μέλους της οικογένειας του (σύζυγος ή άγαμο τέκνο).
 Γ. Σε περίπτωση θανάτου γονέως άγαμων υπαλλήλων.
 Δ. Σε περίπτωση διαπιστωμένης και βεβαιωμένης από Δημόσιο Νοσηλευτικό ίδρυμα μιας εκ των δυσίατων ασθενειών: α) καρκίνος β) εγκεφαλικό επεισόδιο γ) αορτοστεφανιαία παράκαμψη δ) χρόνια νεφρική ανεπάρκεια ε) σκλήρυνση κατά πλάκας στ) μεταμόσχευση οργάνου ζ) τύφλωση η) αλτσχάιμερ εφόσον οδηγεί στην έξοδο από την υπηρεσία θ) σύνδρομο gravis.
 Η περίπτωση Α και Δ θα αποδεικνύεται με βεβαίωση των αρμοδίων οργάνων του οικείου Ασφαλιστικού Φορέα.
 Η περίπτωση Β και Γ με ληξιαρχική πράξη θανάτου συνοδευόμενη από έγγραφο του ασφαλιστικού φορέα που αποδεικνύει ότι είναι προστατευόμενο μέλος
 Υπάλληλος σε διαθεσιμότητα που παραμένει μέλος του ΤΑΠ και έχει κλείσει 12-14 χρόνια καταγράφεται σε ειδικό βιβλίο και αφού λήξει ο χρόνος διαθεσιμότητας τότε λαμβάνει τις εισφορές του εντόκως άμεσα με σειρά προτεραιότητας και το εφάπαξ βοήθημα μειωμένο κατά 40% όταν προσκομίσει την Οριστική ή Προσωρινή Πράξη Συνταξιοδότησης.
 Υπάλληλος σε διαθεσιμότητα που παραμένει και έχει κλείσει 15 χρόνια και άνω καταγράφεται σε ειδικό βιβλίο και αφού λήξει ο χρόνος διαθεσιμότητας τότε, λαμβάνει τις εισφορές του εντόκως και το εφάπαξ βοήθημα (χωρίς μείωση) όταν προσκομίσει την Οριστική ή Προσωρινή Πράξη Συνταξιοδότησης.
 Συνάδελφοι για όποιες απορίες σας, παρακαλούμε ως Δ.Σ. να επικοινωνήσετε μαζί μας, πριν την οποιαδήποτε κίνηση σας.
 Επιπλέον όσοι από εσάς (που είστε σε διαθεσιμότητα) έχετε ζητήσει διαγραφή και μετά την ανακοίνωση επιθυμείτε την ανάκληση της αίτησης σας, σας κάνουμε γνωστό ότι έχετε προθεσμία μέχρι την 24/10/2013 δηλαδή μέχρι την επόμενη συνεδρίαση του Δ.Σ. του ΤΑΠ ΟΑΕΔ.
 Με τιμή το Δ.Σ. του ΤΑΠ ΟΑΕΔ
 ΑΝΑΚΟΙΝΩΣΗ 08/10/2013
 αναρτήθηκε στις 27 Οκτ 2013, 10:36 π.μ. από το χρήστη ΕΝΩΣΗ ΥΠΑΛΛΗΛΩΝ ΟΑΕΔ ΚΡΗΤΗΣ
 Την 27/09/2013 συνεδρίασε το Δ.Σ. του Ταμείου Αλληλοβοήθειας αφού εξετάστηκαν διάφορα θέματα,
 1) Ο αριθμός των μελών του Tαμείου την 27/9/2013 είναι 1.876 μέλη.
 2) Οι μηνιαίες εισφορές


text:
των μελών είναι περίπου 75.000,00€.
 3) Οι συνταξιούχοι που περιμένουν να πληρωθούν είναι 50 και ο προγραμματισμός μέχρι 12/2013 έχει ως εξής:
 Σεπτέμβριο 2013
 θα πληρωθούν 13 συνταξιούχοι
 Οκτώβριο 2013
 θα πληρωθούν 9 συνταξιούχοι
 Νοέμβριο 2013
 θα πληρωθούν 6 συνταξιούχοι
 Δεκέμβριο 2013
 θα πληρωθούν 4 συνταξιούχοι
 Πέρα από τις παραπάνω προγραμματισμένες πληρωμές συνταξιούχων υπάρχει το ενδεχόμενο να πληρωθούν ακόμα 15 μέχρι 31/12/2013 αν δεν υπάρξουν απρόβλεπτες εξελίξεις.
 Οι πληρωμές των συνταξιούχων, των διαγραφέντων αλλά και οι πληρωμές που αφορούν στο άρθρο 7 του καταστατικού μας γίνονται αποκλειστικά από τις μηνιαίες εισφορές των μελών και εφόσον δεν υπάρχει καθυστέρηση στην καταβολή αυτών από την Διοίκηση.
 Το πρώτο ομόλογο που θα εισπραχτεί από το Ταμείο μας θα είναι το 2022.
 Στους παρακάτω πίνακες φαίνεται ο προγραμματισμός πληρωμών για τους διαγραφέντες μέχρι και τον 12/2013 εφόσον δεν υπάρξει καθυστέρηση στην καταβολή εισφορών από την Διοίκηση.
 Πιθανές μικρές αλλαγές είναι πιθανές και εξαρτώνται από έκτατα αιτήματα (Βοηθήματα λόγω ασθένειας ή θανάτου) των συναδέλφων που κάθε μήνα εξετάζει το Δ.Σ.
 Οι αιτήσεις των διαγραφέντων με πρωτόκολλο μέχρι και τον 4/2012 ως πιθανή ημερομηνία πληρωμής ορίζεται το διάστημα μέχρι και 28/2/2014. Αναλυτικότερα:
 ΚΑΤΑΣΤΑΣΗ ΠΛΗΡΩΜΗΣ Νο 6 ΘΑ ΠΛΗΡΩΘΕΙ 10/2013
 ΤΑΜΠΑΚΑΚΟΥ
 ΚΟΓΙΑ
 ΜΠΕΝΕΤΟΥ
 ΛΕΓΑΤΟΣ
 ΖΑΓΑΝΑ
 ΣΕΙΡΑΓΑΚΗ
 ΦΟΥΚΑΣ
 ΤΣΙΛΙΓΓΙΡΗ
 ΚΑΤΑΣΤΑΣΗ ΠΛΗΡΩΜΗΣ Νο 7 ΘΑ ΠΛΗΡΩΘΕΙ 10/2013
 ΕΥΑΓΟΡΟΥ
 ΕΥΑΓΓΕΛΙΣΤΗ
 ΚΑΚΑΤΣΗ
 ΑΓΓΕΛΑΚΗΣ
 ΚΑΡΑΗΛΙΟΥ
 ΠΛΙΑΚΟΣΤΑΜΟΣ
 ΚΟΥΜΑΝΗ
 ΜΠΟΛΤΕΤΣΟΣ
 ΚΑΤΑΣΤΑΣΗ ΠΛΗΡΩΜΗΣ Νο 8 ΘΑ ΠΛΗΡΩΘΕΙ ΑΡΧΕΣ 11/2013
 ΖΩΓΑ
 ΜΑΚΡΙΝΟΣ
 ΔΕΜΕΡΤΖΗ
 ΠΟΛΥΔΩΡΟΥ
 ΒΕΡΡΗ
 ΚΡΑΛΛΗΣ
 ΜΠΕΤΕΙΝΑΚΗ
 ΔΟΥΛΓΚΕΡΗ
 ΓΙΟΡΤΑ
 ΜΑΝΤΖΙΑΒΑ
 ΔΟΥΜΕΤΡΑ
 ΜΑΚΚΟΣ
 ΠΑΠΑΔΗΜΟΠΟΥΛΟΥ
 ΚΑΤΑΣΤΑΣΗ ΠΛΗΡΩΜΗΣ Νο 9 ΘΑ ΠΛΗΡΩΘΕΙ ΤΟΝ 12/2013
 ΓΙΟΥΡΟΥΚΗ
 ΑΥΓΕΡΗ
 ΓΟΥΡΤΖΕΛΙΔΗΣ
 ΚΑΤΣΕΝΗ
 ΜΙΧΑΙΛΗΔΟΥ
 ΠΑΡΑΣΟΓΛΟΥ
 ΑΧΙΟΛΑΣ
 ΒΑΡΑΒΑΡΑ
 ΔΑΝΙΗΛΑ
 ΚΙΤΙΚΙΔΟΥ
 Οι παρακάτω καταστάσεις θα πληρωθούν μέσα στο α’ 2μηνο του 2014:
 ΚΑΤΑΣΤΑΣΗ ΠΛΗΡΩΜΗΣ Νο 10
 ΛΑΠΠΟΥ
 ΜΑΓΚΑΚΗ
 ΜΠΑΡΜΠΕΤΑΚΗΣ
 ΜΥΖΗΘΡΑΣ
 ΣΑΛΠΕΑ
 ΜΑΤΖΩΡΟΥ
 ΚΑΤΑΣΤΑΣΗ ΠΛΗΡΩΜΗΣ Νο 11
 ΑΝΔΡΙΑΝΑΚΗ
 ΜΠΑΙΛΑΚΗΣ
 ΓΕΡΕΟΥΔΑΚΗΣ
 ΚΑΡΤΑΚΗ-ΛΕΒΕΝ.
 ΚΑΝΤΖΗΣ
 ΚΑΝΝΕΛΙΔΗΣ
 ΕΥΑΓΓΕΛΙΑ-ΑΝ.
 ΛΥΜΠΕΡΗ
 ΦΙΛΙΟΥ
 ΜΟΥΤΟΠΟΥΛΟΣ
 ΚΑΤΑΣΤΑΣΗ ΠΛΗΡΩΜΗΣ Νο 12
 ΤΣΑΤΣΑΡΩΝΗΣ
 ΠΑΣΣΑ
 ΤΣΙΛΙΜΠΩΚΟΣ
 ΣΙΟΛΑ
 ΚΟΥΤΟΥΚΑΚΗΣ
 ΤΣΑΒΑΡΗ
 ΕΥΑΓΓΕΛΙΝΕΛΗ
 ΚΑΛΟΠΙΣΗ
 ΜΠΑΛΑΤΣΟΥΧΑ
 ΒΑΡΒΑΡΙΓΟΣ
 ΚΑΤΑΣΤΑΣΗ ΠΛΗΡΩΜΗΣ Νο 13
 ΜΑΡΚΕΖΙΝΗ
 ΚΟΥΛΑΛΗΣ
 ΜΕΝΕΓΑΚΟΥ
 ΚΩΝΣΤΝΤΙΝΟΣ
 ΚΑΛΑΘΑΡΑ
 ΚΑΤΡΗ
 ΧΑΡΑΚΙΔΑΣ
 ΜΠΑΤΣΙΟΥΔΗ
 ΤΣΙΟΥΜΠΕΚΟΥ
 ΜΑΓΚΟΥΤΑ
 ΒΕΖΑΚΙΑΔΟΥ
 ΠΕΖΥΡΤΖΗΣ
 Εκ του Δ.Σ. του ΤΑΠ ΟΑΕΔ
 ΣΥΝΑΝΤΗΣΗ ΤΟΥ Δ.Σ. ΤΑΜΕΙΟΥ ΑΛΛΗΛΟΒΟΗΘΕΙΑΣ ΜΕ ΤΟΝ ΔΙΟΙΚΗΤΗ ΟΑΕΔ κο Θ. ΑΜΠΑΤΖΟΓΛΟΥ
 αναρτήθηκε στις 28 Ιουλ 2013, 12:40 μ.μ. από το χρήστη ΕΝΩΣΗ ΥΠΑΛΛΗΛΩΝ ΟΑΕΔ ΚΡΗΤΗΣ
 ΠΡΟΣΩΠΙΚΟΥ Ο.Α.Ε.Δ.
 Ταχ. Δ/νση: Εθνικής Αντιστάσεως 8
 Τ.Κ.: 17456 ΑΛΙΜΟΣ
 Τηλέφωνο: 210 9989174
 Fax : 210 9959039
 ΘΕΜΑ: «ΣΥΝΑΝΤΗΣΗ ΤΟΥ Δ.Σ. ΤΑΜΕΙΟΥ ΑΛΛΗΛΟΒΟΗΘΕΙΑΣ ΜΕ ΤΟΝ ΔΙΟΙΚΗΤΗ ΟΑΕΔ κο Θ. ΑΜΠΑΤΖΟΓΛΟΥ»
 Στις 26/7/2013 το Δ.Σ. του Ταμείου Αλληλοβοήθειας στα πλαίσια της προσπάθειας του για την καλύτερη εξυπηρέτηση των σκοπών του καταστατικού του πραγματοποίησε συνάντηση που είχε ζητήσει με το διοικητή του Ο.Α.Ε.Δ.
 Στην συνάντηση που παραβρέθηκε και ο Γενικός Διευθυντής κος Σ. Κλάδης,
 ο πρόεδρος και τα μέλη του Δ.Σ. ενημέρωσαν και υπέβαλαν στον Διοικητή αιτήματα που αφορούν στο σύνολο των θεμάτων του ταμείου μας.
 Ο κος Αμπατζόγλου αφού άκουσε τις θέσεις επιφυλάχθηκε να τις μελετήσει και να μας απαντήσει σε νέα συνάντηση μας στο τέλος Αυγούστου.
 Συνάδελφοι η πορεία του ταμείου είναι σταθερή και υλοποιείται σε σχέση με τον ψηφισμένο προϋπολογισμό του έτους (όσον αφορά τις πληρωμές σε συνταξιούχους και σε διαγραφέντες) κατά 25% περισσότερο από ότι είχε


text:
προβλεφθεί.
 Για ότι νέο υπάρχει για την σταθερή πορεία του ταμείου μας θα σας ενημερώσουμε άμεσα.
 Α. Τσάλαβος
 Ε. Αλεβιζάτου
 ΕΝΗΜΕΡΩΣΗ ΓΙΑ ΤΑΜΕΙΟ ΑΛΛΗΛΟΒΟΗΘΕΙΑΣ 27 2 2013
 αναρτήθηκε στις 27 Φεβ 2013, 4:22 π.μ. από το χρήστη ΕΝΩΣΗ ΥΠΑΛΛΗΛΩΝ ΟΑΕΔ ΚΡΗΤΗΣ
 ΗΡΑΚΛΕΙΟ 27-2-2013
 Ένωση Υπαλλήλων Ο.Α.Ε.Δ. Κρήτης
 Κνωσού & Νάθενα ΚΟΙΝ. : Μέλη της Ένωσης
 Τ.θ. 1920
 Τ.Κ. 71409,Ηράκλειο,
 Τηλ: +30 2810-236215
 Fax +30 2810-233364
 Email: e.y.oaedkritis@gmail.com
 Ιστοσελίδα: www.eyoaedkritis.gr
 Στις 21 & 22/2/2013 πραγματοποιήθηκε το ετήσιο συνέδριο του Ταμείου Αλληλοβοήθειας στο οποίο έλαβαν μέρος και οι εκλεγμένοι αντιπρόσωποι της περιφέρειας Κρήτης Κ. Μπέζος και Ν. Σπανός.
 Κατά την επιστροφή τους παρέδωσαν το φάκελο με όλα τα στοιχεία που αφορούν τα πεπραγμένα της προηγούμενης χρήσης από το Δ.Σ. του Ταμείου.
 Για την καλύτερη ενημέρωση σας, στέλνουμε το φάκελο αυτό σε όλες τις υπηρεσίες για να είναι προσβάσιμος απ όλους τους συναδέλφους.
 Εντός των ημερών θα συγκροτηθεί σε σώμα το νέο Δ.Σ. του Ταμείου, για την σύνθεση του οποίου θα σας ενημερώσουμε όπως και για καθετί νεότερο.
 Παρακαλούμε να αποστείλετε ερωτήματα, απορίες, προτάσεις που επιθυμείτε για να μεταφερθούν για συζήτηση στις πρώτες συνεδριάσεις του νέου Δ.Σ.
 ΑΝΑΚΟΙΝΩΣΗ απο τον συνδυασμό "ΣΥΝΑΔΕΡΦΙΚΗ ΑΛΛΗΛΕΓΓΥΗ"
 αναρτήθηκε στις 22 Ιαν 2013, 10:41 μ.μ. από το χρήστη ΕΝΩΣΗ ΥΠΑΛΛΗΛΩΝ ΟΑΕΔ ΚΡΗΤΗΣ
 ΗΡΑΚΛΕΙΟ 21-01-2013
 Μετά την ανακοίνωση από το Δ.Σ. του ταμείου Αλληλοβοήθειας και την ανακοίνωση της εφορευτικής επιτροπής για την την ανάδειξη αιρετών Αντιπροσώπων της Γ. Σ. του Ταμείου, οι παρακάτω συνάδερφοι ΖΩΑΚΗ ΕΛΕΥΘΕΡΙΑ – ΜΠΕΖΟΣ ΚΩΝΣΤΑΝΤΙΝΟΣ- ΣΠΑΝΟΣ ΝΙΚΟΛΑΟΣ ανάλαβαμε την πρωτοβουλία αφού συζητήσαμε με συναδέρφους που είχαν εκφράσει το ενδιαφέρον τους να συμμετάσχουν ως υποψήφιοι να συγκροτήσουμε κοινό ψηφοδέλτιο για την Κρήτη πέρα από κόμματα και χρώματα. Στόχος αυτής της προσπάθειας η καλύτερη εκπροσώπηση όλων των συναδέρφων από κοινού αφού κοινός είναι ό στόχος της καλύτερης συμβολής στην διαχείριση
 του ταμείου μας.
 Δυστυχώς κατ’ εμάς ο στόχος του ενός ψηφοδελτίου δεν επιτεύχθει, παρ’ όλα αυτά αναγνωρίζουμε το δικαίωμα κάθε συναδέρφου να συμβάλει στον παραπάνω στόχο με τον τρόπο που αυτός θεωρεί καλύτερο.
 Έπειτα από τα παραπάνω καταθέτουμε την υποψηφιότητα μας σε πανελλαδικά ανεξάρτητο ψηφοδέλτιο με την ονομασία :
 «ΣΥΝΑΔΕΡΦΙΚΗ ΑΛΛΗΛΕΓΓΥΗ».
 Αυτή η πρωτοβουλία αποβλέπει αποκλειστικά και μόνο στην καλύτερη εκπροσώπηση των μελών της περιφέρειας μας στο ταμείο.
 Άλλωστε το ενδιαφέρον μας για την ενημέρωση των συναδέλφων μας, αλλά και την σωστή διαχείριση του ταμείου όλο το προηγούμενο διάστημα που δεν είμαστε αντιπρόσωποι στη Γ.Σ. του ταμείου, μέσω του Δ.Σ. της Ένωσης Υπαλλήλων Κρήτης
 (Βλέπε προτάσεις-ερωτήματα-τοποθετήσεις στην Γ.Σ.) αποτελεί εγγύηση για την καλύτερη προσπάθεια εκ μέρους μας στην επίτευξη των παραπάνω στόχων.
 Καλούμε όλους τους συναδέλφους που συνεχίζουν να είναι μέλη στο ταμείο να λάβουν μέρος στις εκλογές μιας και ο θεσμός του «Ταμείου Αλληλοβοήθειας» είναι δημιούργημα όλων μας είναι επίτευγμα περηφάνιας αλλά και αποδεδειγμένου οφέλους για το σύνολο των συναδέλφων.
 Με τιμή εκ μέρους του ψηφοδελτίου
 ΖΩΑΚΗ Ε.
 ΜΠΕΖΟΣ Κ.
 ΕΚΛΟΓΕΣ ΓΙΑ ΤΟ ΤΑΜΕΙΟ ΑΛΛΗΛΟΒΟΗΘΕΙΑΣ
 αναρτήθηκε στις 16 Ιαν 2013, 1:53 π.μ. από το χρήστη ΕΝΩΣΗ ΥΠΑΛΛΗΛΩΝ ΟΑΕΔ ΚΡΗΤΗΣ
 ΗΡΑΚΛΕΙΟ 10-01-2013
 μετά την απόφαση του Δ.Σ του Ταμείου Αλληλοβοήθειας να προκηρύξει αρχαιρεσίες για την ανάδειξη αιρετών


text:
Αντιπροσώπων της Γ. Σ. του Ταμείου, σας ενημερώνουμε ότι οι αρχαιρεσίες θα διενεργηθούν στις 08/02/2013 ημέρα Παρασκευή .
 Οι υποψηφιότητες υποβάλλονται μέχρι τις 18/01/2013 στην Εφορευτική Επιτροπή,
 ( fax 2810254653 υπόψη κ. Δαγκωνάκη) ομαδικά ανά συνδυασμό η ατομικά από μεμονωμένους υποψήφιους.
 Ασλάνης Νικόλαος
 Καλαράκης Μηνάς
 Σοφιολάκη Πελαγία
 Δαγκωνάκη Χρυσή
 Η Ευτυχία Αλεβυζάτου νέα Πρόεδρος του Ταμείου αλληλοβοήθειας ΟΑΕΔ
 αναρτήθηκε στις 23 Δεκ 2011, 2:08 π.μ. από το χρήστη ΕΝΩΣΗ ΥΠΑΛΛΗΛΩΝ ΟΑΕΔ ΚΡΗΤΗΣ
 Μετά την αποχώρηση του Συναδέλφου Αντώνη Κορμά, από την προεδρεία του Ταμείου Αλληλοβοήθειας του ΟΑΕΔ, το Δ.Σ. του Ταμείου εξέλεξε νέα Πρόεδρο, την Ευτυχία Αλεβυζάτου. Η κ. Αλεβυζάτου μετά την εκλογή της δήλωσε:
 "Θα ήθελα να ευχαριστήσω το Δ.Σ. του Ταμείου Αλληλοβοήθειας για την τιμή που μου έκανε να με επιλέξει Πρόεδρο.
 Αναμένω την στήριξη τους στο έργο που καλούμαστε να επιτελέσουμε σε μια δύσκολη και ασταθή περίοδο.
 Εύχομαι η συνεργασία μας να είναι αποτελεσματική με έναν και μόνο στόχο τη διαφύλαξη και προστασία του Ταμείου Αλληλοβοήθειας, παρέχοντας σιγουριά, εμπιστοσύνη και ασφάλεια στους συναδέλφους που συμμετέχουν σε αυτό, βλέποντας μόνο μπροστά.....
 Τέλος θα ήθελα να ευχηθώ για το 2012 , υγεία , υπομονή και ενότητα."
 Να ευχηθούμε και εμείς καλή επιτυχία στη νέα Πρόεδρο και καλή Συνάδελφο, Ευτυχία Αλεβυζάτου, που αναλαμβάνει το Ταμείο σε μια πραγματικά δύσκολη περίοδο. Το Ταμείο αλληλοβοήθειας είναι το τελευταίο οχυρό πραγματικής αλληλεγγύης των εργαζομένων στον ΟΑΕΔ και πρέπει να στηριχθεί από όλους μας.
 http://oaednews.blogspot.com/2011/12/blog-post_22.html